Vesti online / Srpski informativni portal / Srbija traži pobedu nad Gruzijom za istorijski plasman na SP\nFudbalska reprezentacija Srbije pred utakmicu u Beču\nEkipa Slavoljuba Muslina propustila je prvu "meč loptu" porazom u Beču od Austrije (3:2) pre tri dana, ali sada uz veliku pomoć sa tribina stadiona "Rajko Mitić" ima priliku da ostvari prvi plasman na veliko takmičenje posle osam godina.\nTrijumf "orlove" vodi direktno na Svetsko prvenstvo, ali bi i remi, u slučaju nerešenog ishoda u Kardifu između Velsa i Republike Irske bio dovoljan za mesto na najveći smotri fudbala. Ipak, niko ni ne pomišlja da večeras neće biti proslavljena pobeda na "Marakani", ali i širom zemlje.\n- Ovo smo želeli, svesni smo šta nas čeka, momenat je istorijski, momci znaju šta ih čeka, znaju koliko im znači plasman na Mundijal. Znam da će dati sve od sebe i ne sumnjam da će pobediti Gruziju - rekao je selektor Slavoljub Muslin u najavi utakmice u Staroj Pazovi.\nSrpske fudbalere, prema najavama, sa tribina bodriće najmanje 30.000 navijača i biti "vetar u leđa" na putu ka Rusiji.\nUtakmica poslednjeg kola Grupe D kvalifikacija za SP između Srbije i Gruzije igra se večeras od 20.45 časova.


Autor BODYTUNE GROUP\nNaš posljednji model programa i njihova realizacija je jedino moguća vašom maksimalnom motivacijom i spremnošću da započnete put ka maksimalnoj realizaciji vašeg potencijala. Ovaj najsavremeniji program je dizajniran za osobe kojima je potreban siguran i efikasan program online treninga, ne samo za ljude iz oblasti rekreativnog fitnesa već i sportista koji treba da stigne do sljedećeg nivoa. Upotrebom najnovijih naučnih i istraživačkih metoda, efikasno vas vodimo na putu da postignete i izvršite maksimalnu realizaciju vašeg potencijala i ostvarite vaše lične fitnes ciljeve. Cijelokupan program je dizajniran da vam pomogne da postignete najviši nivo fitnessa.\nNaša piramida i dalje je prisutna:\nusavršavanja potencijala i\nspecifičnost realizacije potencijala\nAdvanced je Level koji je treća i četvrta faza "usavršavanja potencijala i specifičnost realizacije potencijala". Pomažemo klijentima da se u najboljem periodu svog života koriste inovativnim alatima i opremom te savršenom tehnikom. Naš nutricionistički tim i naš program ishrane Real Food može vam pomoći da vam napravi plan ishrane shodno ciljevima, ako želite da kotrolišite tjelesnu težinu, koristite i konzumirate oralnu suplementaciju, smanjujete rizik od raznih oboljenja, povećate performanse mišića, povećavate bezmasnu mišićnu masu ili da vas naučimo umjerenoj ishrani kao načinu života. Dobićete najsavremenija uputstva, realne preporuke i najnovije istraživaček informacije o ishrani da bi realizovali dugoročne rezultate.


Vašar čeka odluku Gradskog veća - Boom93\nVašar čeka odluku Gradskog veća\nOdržavanje tradicionalnog sedmojulskog vašara je i dalje pod znakom pitanja, jer Gradsko veće grada Požarevca još uvek nije donelo odluku o njegovom održavanju.\nKako je za Boom 93 rečeno iz Javnog preduzeća “Komunalne službe”, organizacija vašara je na čekanju, jer odluka i dalje nije doneta na Gradskom veću, a kako su nam rekli, za sada postoji samo usmeno odobrenje za održavanje ove manifestacije, ali ne i pismeno.\nVladimir Petrović, član gradskog veća za Boom 93 kaže da bi odluka o održavanju vašara trebalo da bude donesena narednih dana, nakon zasedanja gradskog veća i da se za sada ne zna da li će ova tradicionalna manifestacija biti održana.\nKako nam je ranije rečeno u gradskoj upravi, ukidanjem vanredne situacije u gradu prošle nedelje stekli su se uslovi za održavanje vašara.\nPodsetimo, sedmojulski vašar prošle godine nije održan, zbog epidemije koronavirusa i epidemijske situacije u gradu.\nOznakeGradsko veće komunalne službe održavanje Požarevac vašar\n21. juna 2021. u\nMiris Urina u Lole Ribara je tradicija koja traje\nPoljoprivrednicima na raspolaganju 60 mil eura preko IPRAD programa


Linta: Srpsko tužilašto da procesuira odgovorne za likvidacije i mučenja Srba u Zadru - Politika - Dnevni list Danas\nPočetna » Vesti » Politika » Linta: Srpsko tužilašto da procesuira odgovorne za likvidacije i mučenja Srba u Zadru\nOn je u pisanoj izjavi podsetio da se danas navršava 30 godina od dogadjaja koji je nazvan „Zadarska kristalna noć“ ili „Progon zadarskih Srba“.\nLinta navodi da se vrhunac obračuna sa Srbima desio 2. maja 1991. godine, kada je u Zadar sa desetak autobusa došlo više stotina ljudi, koju su bili naoružani motkama i šipkama, da je u nasilju upotrebljen i eksploziv koji se u to vreme nalazio jedino u posedu policije, a koja „nije ništa učinila da zaštiti Srbe i srpsku imovinu“.\n„Tog i sledećeg dana uništeno je 89 privatnih lokala u vlasništvu Srba, 37 privatnih srpskih kuća, 22 lokala društvenih firmi iz Srbije i 42 kuće i vikendice u mestu Bibinje, koje je udaljeno nekoliko kilometara od Zadra. Brojne činjenice pokazuju da je rušilački pohod na Srbe i srpsku imovinu bio dobro organizovan i ranije isplaniran u koordinaciji lokalnih moćnika i vlasti u Zagrebu“, kazao je Linta.\nDodaje da je u tim danima iz Zadra proterano oko 10.000 Srba.\n„Prema podacima gradske Komisije za popis srušenih kuća, u užem delu Zadra je minirano i uništeno oko 470 srpskih kuća i drugih objekata za vreme rata. Srbi koji su ipak odlučili da ostanu u Zadru bili su izvodjeni iz kuća ili su hapšeni po ulicama… U periodu 1991. do 1993. godine u Zadru su ubijena najmanje 34 Srbina, od toga 15 civila a ostalo su pripadnici JNA u Zadru“, izjavio je Linta.


Srbiju volimo - Sasvim posebna maca, tako umiljata, a divljeg izgleda\nSasvim posebna maca, tako umiljata, a divljeg izgleda\nRasa piksi bob je relativno nova, s obzirom da su se prvi primerci ovih mačaka pojavili osamdesetih godina prošlog veka. To podrazumeva da treba još mnogo raditi na fiksiranju nekih odlika i homogenizaciji rase koja tek treba da se afirmiše.\nKod ove rase standard prihvata polidaktilnost (veći broj prstiju), mada ova odlika nije karakteristična, ni obavezna. Počevši od 2007. godine, polidaktilne mačke mogu da dobiju pedigre i da učestvuju na izložbama. Dozvoljeno je da piksi bob ima najviše sedam prstiju, zbog čega su njegove okruglaste i pune šape šire i jače nego kod drugih mačaka, što je u savršenom skladu sa njegovim kratkim repom i kićankama na ušima kao kod risa. Mada analize DNK ne potvrđuju verovanje da su u krvi piksi boba prisutni geni risa, očigledno je da postoje izvesne sličnosti između ove dve vrste mačaka.


EU: Milijardu eura Africi za ebolu | Autonomija\nEU: Milijardu eura Africi za ebolu\nKod borbe protiv ebole radi se o "trci sa vremenom" kako bi se ova bolest suzbila\nLideri EU složili su se da povećaju pomoć zapadnoj Africi, koja se bori sa ebolom, na milijardu eura, izjavio je predsjednik Evropskog savjeta Herman Van Rompej.\nEU će povećati finansijsku pomoć zapadnoj Africi za borbu protiv ebole na milijardu eura, napisao je Rompej na svom Twitter nalogu tokom drugog dana samita lidera EU koji se održava u Briselu.\nDržave članice EU i Evropska komisija već su obećali gotovo 600 miliona eura za plate medicinskog osoblja i smještaj oboljelih u najgore pogođenim zemljama Liberiji, Sjera Leoneu i Gvineji, gdje je oko 4.900 ljudi preminulo od ove bolesti.\nBritanski prmejer Dejvid Kameron bio je jedan od onih koji su se najviše zalagali da se pomoć EU poveća.\nEU je juče imenovala Hristosa Stilijanidesa, koji će biti novi komesar EU za humanitarnu pomoć, za koordinatora u borbi protiv ebole.\nEvropska komisija juče je saopštila da se kod borbe protiv ebole radi o „trci sa vremenom“ kako bi se ova bolest suzbila.\nEksperti upozoravaju da je do sada identifikovano 10.000 slučajeva obolijevanja od ebole, ali da bi infekcija mogla da izazove i pojavu od novih 10.000 zaraženih nedjeljno već početkom decembra – što je zastrašujući podatak ako se ima u vidu da smrtnost kod ove bolesti iznosi 70 procenata.


Ipak, iako je kako kaže sve saznala iz medija Popović dalje objašnjava da je žalba na odluku dekana o plagijatu nije ni razmatrana.\n- Žalba je odbačena, bez ulaženja u bilo koji argument koji sam napisala. Predsednik Odbora za profesionalu etiku je bez razmatranja odbacio žalbu, jer sam se žalila na odluku dekana, a ne na odluku nastavnog veća, čiji je dekan predsednik. Umesto da me o tome obavesti čim je dobio moju žalbu, predsednik Odbora za profesionalnu etiku je čekao 3 meseca da žalbu - odbaci - navodi ona.\nPodsetimo, Odbor za profesionalnu etiku Univerziteta u Beogradu odbio je žalbu profesorke Ekonomskog fakulteta Danice Popović, čime je potvrdio da je profesorka plagirala rad pokojnog kolege, profesora Stojana Babića, iz udžbenika "Međunarodna ekonomija" i potpisala ga kao svoj rad.\nPrethodno su i nadležne komisije Ekonomskog fakulteta razmatrale ovaj slučaj. Tako je Stručna komisija koja je formirana nakon što je Etička komisija Ekonomskog fakulteta u junu 2019. godine, na zahtev studenta Aleksandra Jakšića, pokrenula postupak za utvrđivanje neakademskog ponašanja profesorke Popović, u izveštaju navela da je, nakon upoređivanja spornih prevoda udžbenika iz Međunarodne ekonomije, identifikovala doslovno preuzimanje prevoda profesora Stojana Babića.\nNakon toga, Stručna komisija je poslala izveštaj Etičkoj komisiji Ekonsmkog fakulteta koja je je predložila da se izrekne mera javne opomene profesorki Popović I svoj izveštaj uputila dekanu, a on Naučno nastavnom veću fakulteta. Ovo veće je izglasalo da je prof. Popović prekršila član 22 Kodeksa profesonalne etike Univerzitrta u Beogradu koje se odnisi na plagiranje I predložilo meru javne opomene koju je na kraju, kako prodceura i nalaže, izrekao dekan prof. Branislav Boričić. Izricanje javne opomene za sobom povlači nemogućnost dolaska na javne funkcije na fakultetu ili univerzitetu.\nSada je usledila i oluka Etičke komisije Univerziteta u Beogradu koja je dobila žalbu profesorke Popović, a to za sobom povlači sakcije koje mogu da budu izbacivanje sa predmeta Međunarodna ekonomija, a pokojni profesor Babić će biti vraćen na spisak prevodilaca udžbenika. Opcija je i da dekan naloži Popovićevoj da polovinu honorara, koji je ukupno bio 1.440.000 dinara, uplati porodici pokojnog prof. Babića.\nDanica Popović plagijat univerzitet plagiranje Stojan Babić


Francuska zabranila izvoz Čimabueove slike\nSudbina slike „Ruganje Hristu” iz 13. veka čiji je autor cenjeni firentinski srednjovekovni slikar i mozaičar Čeni di Pepo Čimabue, a koja je prošle jeseni prvo pronađena u Francuskoj, pa potom prodata na aukciji kuće „Akteon” za 24 miliona evra još nije konačna. Naime, strani kupci – dvojica Čileanaca koji žive u SAD – ipak neće moći da je izvezu iz Francuske u narednih trideset meseci pošto je vlada ove zemlje ovo neveliko ali izuzetno dragoceno delo krajem decembra proglasila nacionalnim blagom, dajući tako rok u kojem bi mogla da se skupe sredstva da se slika otkupi. Kako prenose strani mediji, saopštenje o tome novinarima je uputilo Ministarstvo kulture Francuske, potpisao ga je ministar Frenk Rister i to na osnovu predloga državne Komisije za kulturnu baštinu. Pravac u kojem se\nPlatno austrijskog slikara Gustava Klimta najverovatnije je pronađeno u istoj italijanskoj galeriji u kojoj je nestalo pre gotovo 23 godine, prenosi Tanjug. Platno „Portret dame” otkriveno je u utorak u udubljenju jednog od spoljnih zidova dvorišta moderne galerije „Riči Odi” u Pjačenci na severu zemlje. Udubljenje je bilo zaštićeno metalnim vratima i skriveno debelim slojem bršljana, a otkrili su ga vrtlari koji su obrezivali bilje u dvorištu i potom su pozvali osoblje galerije. Slika je bila uvijena u crnu plastičnu kesu, ali radnik u galeriji je odmah prepoznao Klimtovo delo, prenosi Indeks. Kako se navodi, u odličnom je stanju i ništa joj ne fali, a veruje se da će se potvrditi da je original. Slika je jedna iz serije ženskih portreta koje je Klimt naslikao pred kraj života od\nMinistar kulture i informisanja Srbije Vladan Vukosavljević izjavio je danas da je postignut dogovor da se pet vrednih umetničkih slika koje se nalaze u dvorskom kompleksu na Dedinju vrate u Narodni muzej, prenosi Tanjug. „Sve slike koje se nalaze u Narodnom muzeju, drugim muzejima, pa i u dvorskom kompleksu, državna su svojina. One su pod kontrolom i redovno se popisuju, a ovaj mali zaplet da li će biti u Narodnom muzeju ili dvorskom kompleksu biće rešen u interesu srpske kulture i javnosti”, rekao je Vukosavljević za TV Prva. Po pitanju ovih pet slika, kako je objasnio, došlo je do šumova u komunikaciji između Narodnog muzeja i predstavnika porodice Karađorđević. „Potpuno legitimno je i da ta kolekcija ostane u dvorskom kompleksu, kao što je i fer da ako Narodni muzej potražuje\n04.07.2020 u 12:55


Uskoro Zakon o rodnoj ravnopravnosti i promene Zakona o zabrani diskriminacije\nNa putu ka Evropskoj uniji, Srbiju očekuju, između ostalog, promene pravnih regulativa koje se bave pitanjima ravnopravnosti polova i zabrani diskriminacije. U želji da se izgradi pravednije i ravnopravnije društvu i da se Srbija prihvati i primeni standarde koji važe u evropskoj pordici naroda, nadležne institucije najavile su promene zakona o rodnoj ravnopravnosti i zabrani diskriminacije.\nPredsednik skupštinskog Odbora za ljudska i manjinska prava i ravnopravnost polova, Meho Omerović, rekao je u četvrtak da je pripremljeni Nacrt zakona o rodnoj ravnopravnosti dokaz spremnosti Srbije da zakonski uredi pitanja zaštite žena, njihove jednake šanse za posao i pune ravnopravnosti s muškarcima.\n"Ovo je nastavak borbe za veća prava žena u našem društvu", naveo je Omerović u pisanoj izjavi i dodao da Srbija pokazuje privrženost i odlučnost da se ženama obezbede jednaka prava s muškarcima.\nOmerović je kazao da je uvođenje nacionalnog SOS telefona prvi korak ka rešavanju nasilja nad ženama, a da je najznačajnije to što će novi zakon uvesti kvote za učešće žena od najmanje 40 odsto u političkom životu, veće zapošljavanje žena i uživanje svih prava tokom odsustva zbog trudnoće i porodiljskog odsustva.\nOcenio je da je će taj zakon ostati samo "spisak lepih želja" ako se problemi rodne ravnopravnosti i rodno zasnovanog nasilja ne uvedu u obrazovni sistem i ako se ne bude dovoljno ulagalo u sigurne kuće i prihvatilišta za pomoć žrtava seksualnog nasilja u kriznim centrima.\n"Da bi ovaj zakon i još neki koji tretiraju oblast zaštite ljudskih prava profunkcionisao, neophodno je da se do kraja godine donese i zakon o besplatnoj pravnoj pomoći", rekao je Omerović.\nŽenska platforma: Zašto zakon kasni?\nOvoj izjavi predsednika skupštinskog odbora koji se bavi ljudskim pravima i ravnopravnosti, prethodio je poziv grupacije koja okuplja aktivistkinje nevladinih organizacija, političarke i ekspertkinje – Ženske platforme za razvoj Srbije – da se što hitnije donese Zakone o rodnoj ravnopravnosti. Podsetile su na brojna obećanja Vlade, Koordinacionog tela i resornih ministarstava da će rodna ravnopravnost, smanjenje nasilja nad ženama i položaj žena u Srbiji biti prioritetne oblasti delovanja. „Podsećamo da je ovo jedan od ključnih antidiskriminacionih zakona koji treba da pruži osnovu daljem sistemskom delovanju države na unapređenju rodne ravnopravnosti i smanjenju diskriminacije prema ženama“, kaže se u saopštenju.\nIzradi nacrta zakona prethodile su kvalitetne i brojne konsultacije sa ženskim organizacijama, ekspertkinjama i predstavnicima nezavisnih i institucija u javnom sektoru, i zajednički angažman Koordinacionog tela za rodnu ravnopravnost i Ženske platforme u radu na Zakonu, tvrde u Platformi. Dobijeno je pozitivno mišljenje najvećeg broja Ministarstava, i sugestije pojednih Ministarstava su uzete u obzir, podsećaju u Ženskoj platformi. „Zbog svega toga, iznenađuju nas najave Ministarstva za rad, zapošljavanje, boračka i socijalna pitanja da se proces donošenja zakona vrati na sam početak, u radnu grupu za pisanje zakona!“\nSmatramo, nastavljaju, da je situacija sada već kritična i da postoji realna opasnost da će se, daljim odlaganjem, derogirati ne samo namere novog zakona, već i efekti implementacije sadašnjih rešenja. Vraćanje procesa unazad smatramo neodgovornim i nepotrebnim.\nŽenska platforma podsetila je i na nedavne slučajeve ubistava žena, zabrinutost javnosti, kao i jasno „prepoznavanje da je do toga došlo upravo zbog neadekvatnog reagovanja insitutucija i primena politika iz ove oblasti“.\n„Upravo zato Zakon o rodnoj ravnopravnosti mora biti jedan od prioritetno usvojenih zakona, kako bi se na sistemski način i kroz instutucije sisitema kontinuirano i efikasno rešavala pitanja od ključne važnost za živote žena i muškaraca u našoj zemlji“, poručuju iz Ženske platforme i traže da Nacrt Zakona o rodnoj ravnopravnosti uđe što pre u proceduru za donošenje zakona.\nMinistar i poverenica razgovarali o izmenama Zakona o zabrani diskriminacije\nA o temi zabrane diskriminacije i zakonskim okvirima u četvrtak su razgovarali i ministar za rad, zapošljavanje i socijalna pitanja u Vladi Srbije, Zoran Đorđević, i Brankica Janković, poverenica za zaštitu ravnopravnosti. Oni su najavili da bi Zakon o zabrani diskriminacije trebalo uskoro da bude promenjen i usklađen sa evropskim standardima.\nKako se navodi u saopštenju, izmenama tog zakona, čije se usvajanje očekuje u novembru, značajno će biti unapređen okvir za zaštitu građana od diskriminacije.\nTakođe je razgovarano o unapređenju položaja marginalizovanih grupa, uključujući Rome i osobe sa invaliditetom, čije pritužbe najviše stižu Povereniku za zaštitu ravnopravnosti.\nPoverenica je pozdravila formiranje novog Sektora za antidiskriminaciju i unapređenje rodne ravnopravnosti u okviru Ministarstva za rad i rekla da to prestavlja sistemski pristup u rešavanju tog pitanja.\nĐorđević je rekao da takav način saradnje najbitniji zbog trajnog rešavanja položaja najosetljivijih društvenih grupa.\nRazgovarano je i o pripremi neophodnih programa obuke za unapređenje znanja i veština zaposlenih u centrima za socijalni rad, kako bi stručni radnici što bolje odgovorili na izazove koji su pred njima, posebno kada je reč o diskriminaciji i nasilju.


O'Brajan: Istorijski sporazum za Srbiju i Kosovo, ali i SAD - BIGportal.ba\n5 Septembra, 2020 5 Septembra, 2020 0209\nSavetnik za nacionlnu bezbednost SAD Robert O Brajan ocenio je danas da je sporazum o normalnizaciji ekonomskih odnosa kao istorijski sporazum.\nKako je rekao, on je istorijski ne samo za Srbiju i tzv. Kosovo, već i za SAD.\n“Bilo je ovo divno jutro, napravili smo iskorak u normalizaciji ekonomskih odosa, pomirili konflikt koji je trajao decenijama i koji je bio zaglavljen godinama zahvaljujći predsedniku Donaldu Trampu koji je odlučio da pokuša nešto novo – da napravi novi pristup i da krenemo napred”, rekao je O”Brajan večeras na brifingu za novinare posle potpisivanja sporazuma.\n“Vučić i Hoti doneli su istorijski sporazum dvema zemljama, ali i Sjedinjenim Državama”, rekao je O”Brajan i dodao da je ovaj istorijski sporazum usledio samo nekoliko dana nakon što su on i specijani savetnik Džared Kušner bili putnici na prvom komercijanom letu između Izralea i UAE.\nDodao je da je jedna strana ekonomskog sporazuma o normalizaciji donosa podrazumevala i uspostavljanje diplomatskih odnosa između Kosova, većinski muslimanske države, i Izraela, što je, kako je dodao, veoma značajno, jer je već drugi put ovog meseca Izrael normalizvoa odnose sa jednom muslimanskom zemljom.


Odbranili titulu: Kikinđani ponovo najbolji u sedećoj odbojci za osobe sa invaliditetom · gradski.online\nBAČKA PALANKA- Članovi Sportskog društva invalida Kikinde odbranili su titulu prvaka Vojvodine za osobe sa invaliditetom.\nPokrajinsko prvenstvo održano je u subotu u Bačkoj Palanci, a ekipa iz našeg grada potvrdila je da se najbolja sedeća odbojka na ovim prostorima definitivno igra u Kikindi.\nČlanovi Sportskog društva invalida Kikinde najpre su u grupu savladali rivale iz Pančeva i Bačke Palanke sa 2:0. U finalu su sa 2:1 u setovima savladali ekipu iz Kule:\n-Okosnicu našeg tima čine igrači OKI “Feniks”. To su Nikola Milošev, Mile Marić, Valter Setorić, Saša Stijelja i Dragiša Brandić- kaže Ivan Šibul, šesti igrač pobedničkog tima. Sagovornik portala GRADSKI kaže da su sa namerom da odbrane titulu šampiona Vojvodinei otputovali u Bačku Palanku:\n-Na ruku nam je išlo i što je početkom septembra održan 11. Međunarodni turnir u sedećoj odbojci “Kup Kikinde 2021”. Uigrani smo, pa je rezultat došao sam po sebi.\nU našem timu imamo i reprezentativca Srbije u sedećoj odbojci. To je Dragiša Brandić. Njega u oktobru sa reprezentacijom očekuje prvenstvo Evrope u Turskoj- rekao je Šibul.\nPrethodnoKup Vojvodine u Inđiji: U znaku kikindskog “Feniksa”, osvojili 12 odličja\nSledećeU kikindskoj bolnici, dva pacijenta na respiratoru: Preminula starija žena, gužve u kovid ambulantama


Dušan Bajević objavio spisak Zmajeva: Ne smiju nas zavarati pobjede – Fokus.ba\nVjerujem da uz ogromnu podršku sa tribina, kao što smo uvijek do sada imali, možemo ostvariti pobjedu u ovoj utakmici i otvoriti put ka finalu i plasmanu na EURO\nNogometne reprezentacija Bosne i Hercegovine i Sjeverne Irske će 26. marta 2020. u Zenici odigrati polufinalnu utakmicu play-offa za plasman na EURO.\nSelektor nogometne reprezentacije BiH Dušan Bajević danas je uputio pozive igračima na koje računa za ove utakmice.\nNa spisku je 29 imena a Bajević smatra da su u ovom trenutku to naši najbolji igrači, objavljeno je na stranici Nogometnog saveza BiH.\nTakođer, vjerujem da uz ogromnu podršku sa tribina, kao što smo uvijek do sada imali, možemo ostvariti pobjedu u ovoj utakmici i otvoriti put ka finalu i plasmanu na EURO.“\n(FK Željezničar), Asmir Begović (AC Milan).\n#dušan bajević#izdvojeno#nogometna reprezentacija BiH#scc


Slovenija: Ublažavanje mera zabrane kretanja moguće samo ako kumulativno ispunimo određene uslove, kaže Janša\nPremijer Slovenije, Janez Janša, istakao je na Tvitteru, u vezi s ublažavanjem mera koje je usvojila Vlada radi suzbijanja i ublažavanja širenja koronavirusa, da je Japan, za koji se činilo da je epidemiju suzbio u prvom talasu, ponovo proglasio vanredno stanje. „Dozvolite mi da još jednom napomenem da je ublažavanje zabrane kretanja moguće samo ako kumulativno ispunimo određene uslove koje sam pomenuo u utorak i koji se poštuju u svim zemljama koje su bile uspešne u borbi protiv koronavirusa”.\nPremijer Janša naveo je i sledeće uslove:\nStopa reprodukcije infekcije: broj osoba, zaraženih od jedne osobe, mora biti ispod jedne tokom dužeg vremenskog perioda;\nMoraju se obezbediti pravne i tehničke mogućnosti, kao i dovoljni kapaciteti za praćenje zaraženih osoba i moguće širenje virusa;\nZdravstveni sistem, uključujući jedinice intenzivne nege, ne sme biti preopterećen;\nMoraju se obezbediti dovoljni kapaciteti za testiranje;\nUspostavljanje efikasnih instrumenata za merenje uticaja ove tranzicije.\nJanša je pozvao građane da ostanu kod kuće čak i tokom uskršnjih praznika. „Poštujmo sve higijenske i druge mere i pomozimo onima koji ne mogu sami da se brinu o sebi, kroz Upravu Republike Slovenije za civilnu zaštitu i pomoć u katastrofama i kroz humanitarne organizacije“, dodao je slovenački premijer.\nJelko Kacin, portparol vlade za pitanja krize, prokomentarisao je situaciju na redovnom dnevnom brifingu. On je rekao da će kretanje ljudi ostati ograničeno u opštinskim granicama bar do vikenda sledeće nedelje.\n“Ako prebrzo uklonimo ograničenja kretanja, svi ćemo steći lažni osećaj da je epidemija iza nas i da smo na sigurnom. Prvo se moramo pripremiti za tu mobilnost”, rekao je.\nObjasnio je da će najavljeno ublažavanje ograničenja u sektoru maloprodaje i uslužnih delatnosti nakon Uskrsa, biti ponovo ocenjeno sledećeg utorka, a na osnovu situacije u bolnicama. Ublažavanje bi se odnosilo na vulkanizerske radnje, praonice automobila, mehaničarske radnje i usluge popravke tehničke robe.\nVlada takođe razmišlja o ponovnom pokretanju javnog prevoza, ali Kacin još nije mogao govoriti o vremenskoj skali.\nU međuvremenu, opozicione stranke reagovale su na ovakav razvoj događaja u krizi uglavnom ističući mere koje je potrebno uskladiti sa ekspertima a koje su do sada dale dobre rezultate, dok su sugerisali da se neka ogranienja mogu odmah ukinuti./ibna


SEMINAR O ULOZI DRŽAVNIH AGENATA U OBEZBEĐIVANjU EFEKTIVNE ZAŠTITE LjUDSKIH PRAVA\nU Bratislavi, u okviru predsedavanja Republike Slovačke Komitetom ministara Saveta Evrope, 3. i 4. aprila 2008. godine, održan je Seminar o ulozi državnih agenata u obezbeđivanju efektivne zaštite ljudskih prava.\nSeminar je otvorio vicepremijer Slovačke Republike, koji je istovremeno i ministar pravde, Štefan Harabin, a govorio je i predsednik Evropskog suda za ljudska prava Žan Pol Kosta.\nNa seminaru su učestvovali državni zastupnici i savetnici iz 36 zemalja članica Saveta Evrope, a među njima su bili i dr Slavoljub Carić, zastupnik Republike Srbije pred Evropskim sudom za ljudska prava i Vanja Rodić, savetnik u Kancelariji državnog zastupnika.\nTokom seminara prezentovani su referati po različitim oblastima:\n- uloga zastupnika u predstavljanju država članica pred Evropskim sudom za ljudska prava;\n- odgovornost zastupnika u obezbeđivanju usklađenosti zakonodavstva i prakse države sa standardima Evropskog suda za ljudska prava;\n- doprinos zastupnika izvršavanju presuda Evropskog suda za ljudska prava;\n- uloga zastupnika u ostvarivanju zahteva za ugrađivanje standarda Suda u svakodnevnu praksu državnih organa, kroz objavljivanje i distribuiranje prakse Suda.\nDr Slavoljub Carić je na seminaru govorio na temu «Status državnog agenta pred Evropskim sudom za ljudska prava u pravnom sistemu Republike Srbije».


RTCG - Radio Televizija Crne Gore - Nacionalni javni servis :: Politika :: Odnosi CG i Albanije primjer dobrosusjedskih odnosa\n24. 02. 2020. 16:53 >> 16:58 0\nPredsjednik Skupštine Crne Gore Ivan Brajović sastao se danas sa delegacijom Odbora za vanjske poslove Parlamenta Republike Albanije na čelu sa predsjednicom Odbora Mimi Kodheli, koja boravi u zvaničnoj posjeti Crnoj Gori.\nSagovornici su istakli tradicionalno dobre odnose Crne Gore i Albanije, čime se doprinosi jačanju stabilnosti regiona.\nPredsjednik Brajović je naglasio dobru saradnju dva parlamenta, koja se ogleda u komunikaciji radnih tijela, saradnje u okviru parlamentarnih dimenzija regionalnih i multilateralnih inicijativa, kao i razmjenama zvaničnih posjeta.\nPredsjednica Odbora za vanjske poslove Parlamenta Republike Albanije Mimi Kodheli je zahvalila na kontinuiranoj pomoći koju Crna Gora pruža Albaniji, posebno istakavši solidarnost koju je Skupština Crne Gore pokazala nakon zemljotresa, koji je Albaniju pogodio 26. novembra 2019. godine.\nOsvrnuvši se na položaj albanske nacionalne manjine, Kodheli je istakla značajnom posebnu pažnju sa kojom se država Crna Gora odnosi prema ovom pitanju.\nSastanku su prisustvovali potpredsjednik Skupštine Crne Gore i predsjednik Grupe prijateljstva sa Parlamentom Republike Albanije Genci Nimanbegu, predsjednik Odbora za međunarodne odnose i iseljenike Andrija Nikolić, predsjednik Administrativnog odbora Luiđ Škrelja i predsjednik Odbora za bezbjednost i odbranu Branko Čavor.\nIvan Brajović Skupština Crne Gore Mimi Kodheli


Djukić: Imamo velike ambicije u Evropi\nBeta 11. jula 2018. 18:45\nTrener fudbalera Partizana Miroslav Djukić rekao je danas da njegova ekipa i ove sezone ima velike ambicije u Ligi Evropa i da će učiniti sve da predje prvu prepreku, Rudar iz Pljevalja u prvom kolu kvalifikacija.\n„Počinjemo evropsko putovanje u Nikšiću protiv Rudara, znamo da će biti težak meč, ali sigurno je da ćemo učiniti sve da prodjemo dalje. Imamo zaista velike ambicije u Evropi, imamo dobru ekipu i učinićemo sve da ovde napravimo dobar rezultat“, rekao je Djukić na konferenciji za novinare u Nikšiću.\nNa pitanje da li je od bivšeg člana stručnog štaba Andrije Delibašića dobio informacije o Rudaru, Djukić je odgovorio odrično i naveo da su odgledani snimci utakmica pljevaljskog tima sa Zlatibora.\nUpitan da otkrije sastav ekipe, Djukić je rekao da to ne radi pre nego što ga ne saopšti svojim igračima.\n„Moraš da budeš pripremljen na Partizan. Mi smo spremni, mislim da imamo kvalitet da ponovimo i poboljšamo rezultat od prošle godine. Ulazimo sa velikom željom i velikim ambicijama da napravimo ozbiljne stvari jer mislim da imamo ozbiljnu ekipu“, rekao je Djukić.


U Srbiji opao entuzijazam prema EU | Ekspres.net\nU Srbiji opao entuzijazam prema EU\nStručnjak za istraživanje javnog mnjenja Srđan Bogosavljević izjavio je da je u svim ekonomijama Zapadnog Balkana znatno manje građana koji imaju pozitivan stav prema EU nego onih koji bi na referendumu glasali za članstvo u Uniji.\nNa dvodnevnoj konferenciji "(Pogrešne) percepcije Evropske unije na Zapadnom Balkanu", Bogosavljević, konsultant agencije Ipsos, rekao je da je istraživanje rađeno u martu ove godine pokazalo da bi 46 odsto građana Srbije glasalo za članstvo u EU na referendumu, a da pozitivan stav prema Uniji ima svega 21 odsto ispitanih.\nBogosavljević je rekao da je u Srbiji opao entuzijazam prema EU i da bi se građani drugih ekonomija regiona u znatno većem broju izjasnili za članstvo u Uniji.\nU Crnoj Gori taj procenat iznosi 90 odsto, u Albaniji 77 odsto, a u Severnoj Makedoniji 74 odsto.\nKoja je četiri poglavlja otvorila Srbija\nVesti 14.12.2021. 10:24\n"Dok je 2015. godine 14 odsto ispitanih reklo da očekuje da Srbija nikada ne uđe u EU, u aprilu ove godine takav stav je iznelo 43 odsto", naveo je Bogosavljević.\nPozitivan stav prema Rusiji izrazilo je 65 ispitanih u martu ove godine, prema Kini 63 odsto, a prema SAD osam odsto, rekao je Bogosavljević.\nVesti 26.06.2020. 15:17\nEvropska unija članstvo u EU\nJoš dve države će brzo podneti zahtev za članstvo u EU\nUkrajina nije jedina\nSvet 03.03.2022. 15:25\nNeimenovani visoki zvaničnik Evropske unije izjavio je da se posle zvaničnog apliciranja Ukrajine za članstvo u tom bloku 27 zemalja veoma brzo očekuju isti takvi zahtevi i od Moldavije i Gruzije.


Na žalost, situacija na Kosovu se iz sata u sat pogoršava i postoje pretnje da sve ovo danas preraste u mnogo veći sukob. Nasuprot izjavama albanskih predstavnika da se radi o spontanom protestu građana, izgleda da su svi današnji sukobi dirigovani sa jednog mesta, kao i mnogo puta do sada.\nKrenulo je sa banalnim, isfabrikovanim povodom koji se zatim u potpunosti medijski eksploatiše u svrhu postizanja unapred određenih ciljeva. KFOR i međunarodna policija na Kosovu ne mogu da zaustave pomahnitale fanatične Albance koji su rešeni da ostvare “Kosovo bez Srba” (i drugih nacija). Albanci bez zazora i ustručavanja napadaju svoje dojučerašnje “spasitelje”.\nNovoj vladi u Beogradu, samo nedelju dana od konstituisanja, zapao je “vruć (da ne kažem užaren) krompir”. Vlada Srbije je u stalnom zasedanju, a najavljena je i sednica Vrhovnog saveta odbrane.\nIzgleda da će opet, po ko zna koji put, posustala ekonomija pasti u drugi (treći, četvrti…) plan usled produbljivanja političke krize.\nTags KFOR, Kosovo, Politika, Srbija Author Goran Aničić\nPrevious Previous post: Albansko proleće\nNext Next post: Protesti u gradovima Srbije\nNaslovnica koja na jasan i upečatljiv način, jednim crtežom, ilustruje raspad i devastaciju jedne države, uz svesrdnu "pomoć i uticaj" tzv. međunarodne zajednice: ...\nLeave a comment on The Economist: Sirija\nCategories Društvene mreže, KulturaPosted on 6. November 2010 6. November 2010\nRambo Amadeus – Making of the Social song\nLeave a comment on Rambo Amadeus – Making of the Social song\nLeave a comment on Lakše do verifikovanih tiraža


Ni organizirani kriminal ne prekida saradnju austrijskog giganta sa bh. kompanijom – Biznis.ba\nNaslovnaBiHNi organizirani kriminal ne prekida saradnju austrijskog giganta sa bh. kompanijom\nobjavljeno 22. mar 2019. u 10:56\nSvjetski poznati brand obuće “Paul Green” već duže vrijeme ostvaruje saradnju sa firmom “Fortuna” iz Gračanice.\nOn je uhapšen u julu 2017., a zajedno s njim privedeni su i njegov sin Bakir te članovi uprave “Fortune” i drugih sestrinskih firmi unutar “Fortune” Husein Nurikić, Ibrahim Muharemović, Redžo Delimehić i Alija Nurikić, te stečajni upravnik u ovoj fabrici Muhamed Hadžić.\nPjanić se teretio da je kao direktor “Fortune” organizovao kriminalnu grupu te osnovao paralelna, odnosno sestrinska preduzeća pa kroz firme “Fortex”, “Fortob” i “Fortunatto” preuzeo poslove “Fortune”, iskorištavajući njene ljudske i materijalne potencijale. Pjanićeva grupa je optužena da je oštetila Fortunu za oko četiri i po miliona maraka, kao i državu za neplaćanje višemilionskog poreza.\nSebi i drugima pribavio je višemilionsku korist, odnosno sav profit od poslova, dok je “Fortuni” pripisao dugove po osnovu režija i drugih troškova. Između ostalog, poslovne i proizvodne prostore “Fortune” on je ovim firmama iznajmljivao za 80 feninga po kvadratu.\n– Plate su isplaćivane, ali po 200 ili 300 KM. To nam je bio i topli obrok, i prevoz i sve. Bolovanje je isplaćivano po 100 KM, a mi smo sad u posjedu dokumenata koji pokazuju da je on redovno dobijao refundaciju od kantona, a nama je govorio da i ne zaslužujemo više, jer ni to nismo zaradili, kazala je radnica bivše fabrike Fortuna Najila Mujaković nekoliko dana nakon Pjanićevog hapšenja.\nNo, sve navedeno nije spriječilo kompaniju “Paul Green” da nastavi saradnju sa Pjanićima. Nastavili su poslovati sa firmom „Fortunatto“, koju je na istoj gračaničkoj adresi osnovao Bakir Pjanić, Safetov sin, također jedan od optuženih u procesu protiv njegovog oca.


Air Montenegro započeo komercijalni saobraćaj letom do Beograda - Aviatica\nAir Montenegro započeo komercijalni saobraćaj letom do Beograda\nAvion nove crnogorske aviokompanije Air Montenegro svečano je dočekan na beogradskom aerodromu na prvom komercijalnom letu iz Podgorice.\nDatum / Date: 10.06.2021.\nCrnogorska aviokompanija Air Montenegro zvanično je otpočela obavljanje komercijalnog saobraćaja.\nAvion Embraer 195, prvi u floti Air Montenegra, registarske oznake 4O-AOA, sleteo je oko 7.50 na beogradski aerodrom na letu MNE100 od Podgorice. Predstavnici beogradskog aerodroma i novinari su dočekali avion uz tradicionalni pozdrav vodenim topovima.\nNa letu iz Podgorice je bila i delegacija novog crnogorskog avio prevoznika, a među njima i Predrag Todorović, izvršni direktor Air Montenegra.\nOn je zajedno sa ministrom ekonomskog razvoja u Vladi Crne Gore, Jakovom Milatovićem i direktorom za komercijalne poslove beogradskog aerodroma Miodragom Mirkovićem održao konferenciju za novinare.\n„Velika mi je čast što smo ovdje da obilježimo početak našeg redovnog komercijalnog saobraćaja. Iako je kompanija osnovana 8. februara, uspjeli smo za tri po mjeseca da je podignemo na noge“, rekao je Todorović.\nOn je, u odgovoru na pitanje portala Aviatica, izjavio da je odlučeno da umesto da sačekaju još nekoliko meseci i da kompletiraju brend pre poletanja, odlučeno da ipak polete pre letnje sezone, a da sa brendiranjem sačekaju jesen.\nAvion koji je danas doleteo u Beograd je nekada pripadao floti Montenegro Airlines-a, ali je po njenom gašenju otkupljen od lizora i sada je u vlasništvu novog prevoznika Air Montenegro. Avion je sveže ofarban u belu boju, bez ikakvih oznaka, sem registracije. Njemu će se uskoro pridružiti iznajmljeni avion od nemačke kompanije German Airways, koji će u floti biti samo privremeno dok drugi avion 4O-AOB ne bude osposobljen za saobraćaj.\nTodorović je za Aviaticu izjavio da je proces pribavljanja IATA dvoslovnog koda u toku, dok je troslovni ICAO kod dodeljen novoj kompaniji i on glasi MNE što je u isto vreme i zvanična troslovna skraćenica Crne Gore.\nKako Aviatica saznaje letovi Air Montenegra se već nalaze u prodaji preko globalnih distributivnih sistema, ali se tamo nude pod privremenom IATA oznakom W2* i koštaju više nego kada se karte kupuju preko sajta kompanije. „Radimo na tome da naši letovi budu dostupni putnicima preko agencija i kroz rezervacione sisteme uz još bolje uslove“, pojasnio je Todorović.\nOn se zahvalio domaćinima na toplom prijemu i na velikoj podršci i pomoći da se letovi nove kompaniji realizuju u ovako rekordnom roku. Komercijalni direktor beogradskog aerodroma, Miodrag Mirković je još jednom poželeo dobrodošlicu novoj kompaniji i istakao da se nada njenom uspehu kao i da će aerodrom učiniti sve da zadovoljstvo putnika i aerodromske usluge prema novom klijentu budu na najvišem nivou.\nMirković je naglasio da su za beogradski aerodrom linije do Crne Gore veoma značajne: „I Podgorica i Tivat se nalaze u prvih pet najposećenijih destinacija iz Beograda i mi verujemo da će nova aviokompanija biti uspešna. Mesta na ovim rutama ima za oba prevoznika i crnogorskog i srpskog“, rekao je Mirković.\nAir Montenegro danas počinje sa redovnim saobraćajem iz Podgorice i Tivta za Beograd, a uskoro se očekuje uspostavljanje letova i do Ljubljane, Banjaluke i Frankfurta.\nRegionalna kompanija Oki Air će pružati aerodromske usluge za novog crnogorskog avio prevoznika kako na beogradskom aerodromu tako i na aerodromima u Crnoj Gori i Sloveniji.\nAir MontenegroBeogradkomercijalni saobraćajnova aviokompanijaPodgoricaTivat


RTS :: Rizik od zaraze najveći na skupovima, važno poštovati i mere koje nisu obavezne\nKoronavirus u Srbiji Rizik od zaraze najveći na skupovima, važno poštovati i mere koje nisu obavezne\nnedelja, 18. okt 2020, 06:00 -> 09:55\nRizik od zaraze najveći na skupovima, važno poštovati i mere koje nisu obavezne\nKoronavirus je u Srbiji od početka epidemije registrovan kod 35.946 osoba, a zabeležena su 774 smrtna slučaja, pokazuju podaci sa sajta covid19.rs.\nU Šumadijskom okrugu 18 novozaraženih, 16 iz Kragujevca\nPrema podacima Instituta za javno zdravlje "Kraguj", u Šumadijskom okrugu registrovano je ukupno 18 novozaraženih virusom, od kojih je 16 iz Kragujevca, a po jedan iz Rače i Batočine.\nKako je saopštio direktor Instituta Dragan Vasiljević, u drugim opštinama Šumadijskog okruga - Aranđelovcu, Topoli, Kniću, Lapovu, nema novih slučajeva pozitivnih na kovid 19.\nTrenutno se na nivou celog okruga u kućnoj izolaciji ukupno nalazi 160 osoba, od čega u Kragujevcu 134, Topoli četiri, Rači 15, Kniću dve, Batočini pet.\nU Kliničkom centru Kragujevac, prema podacima od jutros, hospitalizovana su 23 pacijenta, od kojih je četiri na respiratoru.\nKon: Ako građani ne budu nosili maske nema druge mere osim zatvaranja\nAko građani ne budu nosili maske nema druge mere osim zatvaranja, rekao je dr Predrag Kon.\n"Mi se nalazimo u krajnje nesigurnoj i nepovoljnoj situaciji, možda će već krajem sledeće nedelje biti vanredna situacija", naveo je Kon.\nČlan Kriznog štaba Predrag Kon izjavio je da se u svetu sve manje govori o vakcini protiv koronavirusa i da to indirektno nešto pokazuje.\nOsim što vakcinu ne treba još zadugo očekivati, Kon je ukazao da i kad je bude - neće biti masovne vakcinacije protiv koronavirusa i da će vakcine, ako se pojavi, biti u manjim količinama.\nDr Kon za TV Prva ukazao da je pitanje i za koga će ona moći da se koristi.\n"Nemojmo računati na vakcinu, barem za ovo što nas očekuje preko zime. Nema vakcine, postojimo samo mi sa odgovornošću i snagom zdravstvenog sistema koji će opet biti na testu ako se ne promeni ponašanje", istakao je Kon.\nGojković: Pripremali smo se za zimski period\nPokrajinski sekretar za zdravstvo Zoran Gojković rekao je da se od ranije govorilo o tome da će tokom jeseni i zime biti mnogo problema sa koronmavirusom i da se Srbija zbog toga kao država pripremila za zimski period tako što je ojačala svoje kapacitete.\nGojković je za TV Pink kazao da od marta meseca Krizni štab postupa u skladu sa aktivnom epidemiološkom situacijom, ali se priprema i za moguće teže scenarije koji mogu da dođu.\n"Od početka smo pričali da će ovo biti dugotrajna borba, da neće biti nimalo lako ni za koga u svetu, pa ni za nas", rekao je Gojković.\n"U narednih mesec dana imamo dva scenarija. Prvi je – ukoliko budemo poštovali mere možemo očekivati da nam taj broj bude dvocifren, pa dobro, čak i kada pređe u trocifren kao sada, to nije drastično toliko, samo je važno situaciju držati pod kontrolom, a to se može samo poštovanjem mera", istakao je Tiodorović.\nArena od sutra otvorena za pacijente obolele od kovida\nZbog rasta broja obolelih u Srbiji, od ponedeljka će Beogradska arena biti spremna za prijem obolelih od kovida 19.\nDoktor Vlado Batnožić rekao je za RTS da su kapaciteti Arene prošireni sa novih 150 kreveta, tako da je ukupan broj ležajeva 510. U jednoj smeni biće 30 lekara i 30 medicinskih sestara.\nOd ponedeljka se popunjava prvo deo gde su novi kreveti, pa se silazi u salu, gde ima 360 mesta.\nU Srbiji hospitalizovana 372 pacijenta\nU zemlji su zbog zaraze koronavirusom, prema poslednjim podacima, hospitalizovana 372 pacijenta, dok se 22 osobe nalaze na respiratoru.\nPrema poslednjem preseku, još dva pacijenta preminula su od kovida 19 u Srbiji, a koronavirus je registrovan kod još 227 osoba.\nDoktorka Darija Kisić rekla je za RTS da je dosadašnje iskustvo pokazalo da nošenje maski spasava život.\nIstakla je da su različita okupljanja, skupovi, svečanosti, kao i radni kolektivi, mesta gde je najviše dolazilo do prenošenja virusa.\nImunolog Srđa Janković poručio je da je neophodno da svi poštuju obavezne mere za sprečavanje širenja koronavirusa, ali i one koje nisu obavezujuće i nemaju zakonsku snagu, poput nošenja maski i na otvorenom prilikom svakog kontakta, jer su one sada podjednako važne u očuvanju ljudskih života.\nJanković je rekao da, ako dozvolimo da se širi epidemija, ona će se rasplamsati toliko da onda naknadno moraju da se uvode neke drastičnije mere.


Korona virus: Pad broja novih slučajeva u Srbiji. Zemlje u regionu beleže rast broja zaraženih - Ozon Media\nKorona virus: Pad broja novih slučajeva u Srbiji. Zemlje u regionu beleže rast broja zaraženih\nU svetu je korona virusom zaraženo više od 40 miliona ljudi, a preminulo više od 1.1 milion obolelih, pokazuju podaci Džons Hopkins univerziteta\nArgentina je postala peta zemlja na svetu sa više od milion potvrđenih slučajeva korona virusa. Sa populacijom od 45 miliona ljudi, to je najmanja zemlja sa tolikim brojem obolelih.\nU Sloveniji se od danas uvodi policijski čas, od 21 čas do šest sati ujutro.\nGranice BiH otvorene za državljane Srbije bez PCR testa i ZELENOG KARTONA


Đoković samljeo Tima za finale Rima - Prnjavorski informativni portal\nĐoković samljeo Tima za finale Rima\nĐoković je bukvalno “samljeo” rivala u stilu koji ga je krasio prethodnih godina, a pobjeda je još impresivnija zbog činjenice da je igrao nekoliko sati nakon pobjede nad Huanom Martinom del Potrom.\nSrbin je dominirao u svim aspektima igre, servirao je skoro bez greške, dok je riternirao skoro sa osnovne linije ne dozvolivši Austrijancu da uđe u ritam kojim je u petak “slomio” Rafaela Nadala u dva seta.\nĐoković je posebno bio impresivan u prvom setu u kojem je za manje od 20 minuta poveo 5:0, u drugom je doživio blagi pad intenziteta udaraca što Tim koristi i prvi put mu dostojno parira pa stiže i do dve brejk lopte, ali nakon što ih je propustio definitivno je položio “oružje”.\nU finalu Rima Đoković će u nedelju igrati sa njemačkim teniserom Aleksandrom Zverevom, 17. igračem svijeta.\nBiće to njihov prvi međusobni susret. Đoković je “odbranio” prošlogodišnje finale, pa će u nedelju imati šansu da smanji zaostatak za prvim teniserom svijeta Endijem Marijem koji trenutno iznosi 3.515 bodova.


RUŠE KRIVOKAPIĆA Potpuni kaos u Crnoj Gori: Pada vlada, ali i prosrpska koalicija! Abazović i Đukanović preuzimaju vlast? 20 Vladajuća većina se raspala, kao i vlada, ali raspala se i prosrpska/proruska koalicija predvođena Demokratskim frontom, kaže analitičar Zlatko Vujović – CG Vijesti\nPotpuni kaos u Crnoj Gori: Pada vlada, ali i prosrpska koalicija! Abazović i Đukanović preuzimaju vlast?\nVladajuća većina se raspala, kao i vlada, ali raspala se i prosrpska/proruska koalicija predvođena Demokratskim frontom, kaže analitičar Zlatko Vujović


Sreda , 2021-05-19 | 14:21:23\nPublikacija „Kako je jedna ceduljica srušila MUP“, koja je danas promovisana u galeriji Multimedijalnog centra u Novom Pazaru govori o političkoj korupciji i zloupotrebi političke moći, rekao je autor ovog dela Siniša Janković.\nOn je za radio Sto plus naveo da je „Ceduljica“ nastavak edicije koja je započeta naslovom „Oči u oči sa političkom korupcijom“, i koja je novopazarskoj publici predstavljena prošle godine.\n„Generalna tematika je vladavina prava na primeru MUP-a sa fokusom na političku korupciju. „Ceduljica“ je događaj koji se zaista desio i ja u njemu nisam direktno učestvovao ali sam pouzdano upoznat sa detaljima koji su opisani u ovoj publikaciji“, rekao je Janković.\nPublikacija je realizovana u okviru projekta „Vladavina prava (ili političke korupcije) u Srbiji na primeru MUP-a“ koji je podržala Fondacija za otvoreno društvo Srbija, a realizovala ga je organizacija Institut za istraživanje korupcije Kareja iz Pančeva, koja je i izdavač publikacije.\nOrganizator promocijeu Novom Pazaru bilo je udruženje Urban-in iz Novog Pazara.


Kada te i Sud u Strazburu izneveri: Srbija ne diskriminiše – Vodič kroz gej Srbiju\nMonogamija - Relikvija prošlih vremena?\nOrganizacioni odbor Parade ponosa Beograd je još davne 2009. podneo prvu predstavku Evropskom sudu za ljudska prava u Strazburu povodom zabrane održavanje Parade ponosa i tako svaki put kada je parada bila de facto zabranjena, odnosno 2009, 2011, 2012. i 2013. godine.\nUstavni Sud Republike Srbije je u maju 2013. raspravio o ustavnoj žalbi organizatora Parade ponosa po istom osnovu gde je utvrdio povredu Ustava, ali usled tehničkog, adminstrativnog propusta nadležnog organa te nije smatrao za shodno da se upusti u utvrđivanje diskriminacije odnosno razloga za zabranu održavanja Parade ponosa. Uprošćeno, ovakav postupak suda se može najbolje opisati anegdotom o slonu i mišu u sobi gde prisutni komentarišu miša pretvarajući se da slon ne postoji dok slon lomi našetaj po kući gde je nameštaj metafora za ljudska prava. Posle ove, izuzetno kritikovane odluke, oči stručne javnosti bile su uprete u sud u Strazburu koji je trebalo da raspravi o ovom slučaju i tako donese sudsku pravdu za LGBT zajednicu u Srbije gde će utvrditi ono što Ustavni sud nije hteo.\nProšlog meseca Sud u Strazburu je doneo objedinjeno mišljenje za podnete predstavke koje su se ticale zabrane Prajda gde je zauzeo stanovište da nema potrebe ulaziti u raspravu o povredi Evropske konvencije o ljudskim pravima u odnosu na slobodu okupljanje i govora odnosno izražaja, pošto je Republika Srbija omogućila održavanje Parade ponosa od 2014. godine potvrdivši pritom pomenutu odluku Ustavnog suda. Ovo bi praktično značilo da oštećena lica nisu vise oštećena samim tim jer su se promenile okolnosti koje su dovele do povrede prava. Ovo je svakako trenutak koji je pravno vrlo teško opravdati niti se treba truditi, iz percepcije prosečnog građana skoro neshvatljiv, a sa stanovišta pravde neprihvatljiv. Političke posledice ove odluke mogu biti katastrofalne jer šalju signal državama da mogu uskraćivati prava svojim građanima sve dok u nekom trenutku to prestanu raditi i sve dok im ponude neki oblik sudskog priznanja bez obzira na to da li zaista utvrđuje razloge kršenja prava ili ne, odnosno uzroke problema. Zabrana Parade ponosa je bio najvidljiviji reprezent višedecenijske sistemske diskriminacije LGBT zajednice u Srbija gde nemogućnost kako Ustavnog suda tako i Suda u Strazburu da zaštiti građana od očigledne diskriminacije šalje ugroženim grupama poruku da ne mogu očekivati pravdu onda kada se ona sukobi sa nekim drugim interesima. Jer razlozi za ovakvu odluku Suda u Strazburu su po našem mišljenju isti kao i razlozi za odluku Ustavnog suda.\nOvakva situacija još jednom potvrđuje da jedini siguran put do slobode očigledno nije putem pravnih mehanizama već kroz borbu za učešće u raspodeli moći, finansijskoj i/ili političkoj. Ovde dolazimo do ključnog pitanja šta raditi kada te Sud u Strazburu izneveri. Odgovor se u stvari nalazi u Trampovoj Americi gde je na snazi seča propisa koji štite različita prava različitih grupa građana, migranata, žena, osoba sa invaliditetom, zaštita životne sredini i drugo. Trampova administracija je objavila svojevrsan rat svemu što je suprotnom ekstremnom konzervativizmu, ipak jedna grupa još uvek, a kako stvari stoje neće ni biti na tapetu. To su LGBT građani Amerike. Čak i ukidanje određenih uredbi oko kojih su se oglasile LGBT organizacije, a koje indirektno mogu da pogode LGBT građane u suštini targetiraju nešto drugo. Tramp je više puta u kampanji pitan da se odredi po pitanju LGBT prava gde su mu odgovori bili nesagledivo umereniji nego u poređenju sa nekim drugim grupama, neki bi čak rekli da je davao pozitivne odgovore. Ovo je svako interesantan fenomen gde verujemo da su razlozi za ovo leže u položaju LGBT zajednice u Americi gde se autovane LGBT osobe nalazi u taborima obe stranke, u skoro svim važnijim telim i institucijama na svim nivoima a pogotovo u teškoj privredi Amerike gde su SIO i gornji menadžment 500 najbogatijih kompanije ili gej ili nedvosmisleno podržavaju LGBT zajednicu. LGBT pojedinci u Americi drže poluge moći odnosno participiraju u raspodeli moći kao bi mogli da zaštite sebe i svoja prava. Otuda, verujemo, nema značajnijih inicijative uperenih protiv bračne jednakosti koja je bila istorijski trn u oku i poraz konzervativne Amerike i velikom delu republikanske strane.\nOvo je ko zna koji put kako je LGBT zajednice u Srbiji izigrana stoga je krajne vreme da krenemo da se uzdamo sami u sebe i krenemo da učestvujemo u raspodeli moći jer kao kod mnogih stvari u životu najbolje ćemo pomoći i zaštiti sami sebe, a nećemo dozvoliti da budemo prepušteni isključivo mehanizmima nad kojima svaki Kurta i Murta očigledno ima nekakvu kontrolu.


Niška televizija » Predsednik Privredne komore u poseti kompaniji „Filip Moris“ (VIDEO)\nObjavljeno 13.05.2014. 12:55\nSuzbijanje sive ekonomije i stvaranje povoljnog privrednog ambijenta za investitore prioriteti su nove Vlade, rekao je predsednik Privredne komore Srbije Željko Satrić nakon obilaska jedne od najuspešnijih kompanija u zemlji “Filip Moris”. Sertić je dodao da je zadovoljan ishodom jučerašnjeg razgovora sa premijerom Aleksandrom Vučićem i istakao da postoji jaka volja da se stvori uslovi da u narednom periodu bude još više ovako pozitivnih primera uspešnog poslovanja.\nOzdravljenje srpske privrede mora da bude apsolutni prioritet i, kako Sertić ističe, drago mu je što u novoj Vladi postoji jaka volja da se to sprovede. Kako bi to bilo moguće, neophodna je odlučno borba protiv sive ekonomije, ali uvođenje podsticaja za privrednike. Osim toga, profit ne sme da bude jedini cilj, već treba da se vodi računa o tome da i radnici imaju normalne uslove za rad i da od tog rada mogu da žive, kao što je to slučaj u kompaniji “Filip Moris”.\nSertić je dodao da je duvanska industrija jedna od najvažnijih za srpsku ekonomiju, pa će se zbog toga o njoj posebno voditi računa, pogotovo kada je reč o akcizima.\nKompanija Filip Moris može se pohvaliti otvoranjem prema novim izvoznim tržišta, uvedene su brojne inovacije, pa je danas jedna od najuspešnijih fabrika u Srbiji koja bi, kako ističu, rukovodioci, trebalo da posluži kao primer mnogima.\nInače, Kompanija Filip Moris prisutna je na srpskom tržištu već 11 godina. Važi za jednog od najvećih punilaca državnog budžeta, a kako je rečeno do sada je u našu zemlju investirano više od 780 miliona dolara.


Kineska delegacija na “Sarajevo Business Forum” stiže sa 150 ljudi - M-Kvadrat\nKineska delegacija na “Sarajevo Business Forum” stiže sa 150 ljudi\nZa učešće na “Sarajevo Business Forumu”, međunarodnoj investicijskoj konferenciji koju 4. i 5. maja ove godine u glavnom gradu BiH organizira BBI banka u saradnji sa Vijećem ministara BiH vlada veliki interes, kako domaćih i regionalnih privrednika, tako i stranih investitora.\nUčešće na SBF-u koji se ove godine održava pod motom “Jedan region, jedna ekonomija – Perspektive Kina+16”, potvrdila je velika politička i biznis delegacija iz Kine.\nU ime kineske Vlade kao specijalni izaslanik kineskog premijera li Leqianga, na SBF-u obratit će se ministar Ning Jizhe, inače zamjenik predsjednika Komisije za razvoj i reformu u Vladi NR Kine. Također, u okviru 150-člane delegacije nalaze se i zamjenici guvernera kineskih provincija Hainan i Hebei a u radu SBF-a učestvovat će i delegacije iz Shandong, Liaoning i Zhejiang provincija.\nEkonomski dio kineske delegacije sastavljen je od rukovodećih ljudi Vanjskotrgovinske komore Kine (CCPIT) i čelnih ljudi 50 vodećih kineskih kompanija koje su izrazile zanimanje da učestvuju na “Sarajevo Business Forumu” i upoznaju se sa potencijalima regiona Jugoistočne Evrope.\nInače, kineska ekonomija je druga najveća ekonomija u svijetu, sa tendencijom da uskoro postane svjetski ekonomski lider jer, prema stručnim procjenama, NR Kina čini 16,5% globalne ekonomije kada se mjeri realna kupovna moć, u poređenju sa 16,3% koju čine SAD koje su vodeća ekonomska sila od 1945. godine.\n“Sarajevo Business Forum” svake godine okuplja više od 1.000 učesnika i ima izuzetnu medijsku pokrivenost, kako lokalnu, tako i internacionalnu. Zahvaljujući forumu, Sarajevo je steklo poziciju investicijskog centra Jugoistočne Evrope.\nRegionalni karakter Konferencije otvara mogućnosti privrednicima i poslovnim ljudima iz regije da uspostave mrežu kontakata i poslovnih odnosa sa biznismenima i rukovodiocima investicionih fondova iz preko 30 zemalja svijeta od Amerike do Malezije i Kine.\nPrethodni članakTRNINIĆ: Gradićemo autoput Brčko-Bijeljina\nNaredni članakPredstavljena B2B BiH digitalna biznis platforma – Uskoro počinje registracija firmi


Putin: Budućnost ruske avijacije – bespilotne letelice i veštačka inteligencija - 20.07.2021, Sputnik Srbija\nUŽIVO Poznati sastavi – Partizan u Rusiji nastavlja put ka grupnoj fazi\nPutin: Budućnost ruske avijacije – bespilotne letelice i veštačka inteligencija\nPredsednik Rusije Vladimir Putin je otvarajući ovogodišnji avio salon „Maks 2021“ izjavio da je budućnost avijacione industrije u bespilotnim letelicama kao i u... 20.07.2021, Sputnik Srbija\n„Celokupna ova izložba je usmerena na budućnost, a budućnost su bespilotne letelice i robotizovani kompleksi sa primenom veštačke inteligencije u avijaciji“,naglasio je on.Putin je istakao da ruska avijacija ima ogroman potencijal, a da celokupna avio industrija nastavlja da se razvija i da koristi najsavremeniju tehnologiju.Ruski predsednik je podvukao i to da je na ovogodišnjem avio sajmu prvi put predstavljen avion MS-21 sa motorom ruske izrade PD-14.Pored tog aviona, Putin je rekao i da će uskoro da se pojavi laki mnogofunkcionalni avion „Bajkal“, avion za regionalne letove Il-114300, kao i nekoliko novih helikoptera.\nZAVRŠENO TESTIRANJE S-500 - Rusko ministarstvo odbrane saopštilo je danas da je najnoviji protivavionski raketni sistem S-500 uspešno obavio probno gađanje brze balističke mete na poligonu u Astrahanskoj oblasti. „S-500 je na poligonu Kapustin Jar obavio testiranje gađanja brze balističke mete. Prema podacima uređaja za objektivnu kontrolu, meta je pogođena”, navodi se u saopštenju Ministarstva. Nakon završetka kompletnog ciklusa testiranja, planovi za opremanje predviđaju isporuku prvog sistema S-500 udruženju PVO-PRO u Podmoskovlju, dodaje se. Ministarstvo odbrane Rusije juče je takođe saopštilo da je ruska fregata „Admiral Gorškov” uspešno pogodila cilj hipersoničnom raketom „Cirkon”. Kada će početi pregovori o prodaji baterije S-500 Srbiji, još nije saopšteno.\nmaks, avio-industrija, vladimir putin\n13:13 20.07.2021 (Osveženo: 16:25 23.07.2021)\n© Sputnik / Alekseй Nikolьskiй / Uđi u foto-galerijuPredsednik Rusije Vladimir Putin na otvaranju avio salona MAKS-2021\nPredsednik Rusije Vladimir Putin je otvarajući ovogodišnji avio salon „Maks 2021“ izjavio da je budućnost avijacione industrije u bespilotnim letelicama kao i u primeni veštačke inteligencije u toj oblasti industrije.\n„Celokupna ova izložba je usmerena na budućnost, a budućnost su bespilotne letelice i robotizovani kompleksi sa primenom veštačke inteligencije u avijaciji“,naglasio je on.\nPutin je istakao da ruska avijacija ima ogroman potencijal, a da celokupna avio industrija nastavlja da se razvija i da koristi najsavremeniju tehnologiju.\n„To što možemo da vidimo danas ovde je da ruska avijacija ima ogroman potencijal za razvoj, dok je ruska avio industrija u stanju da napravi najnovije i konkurentne proizvode. Ruski avio prevoznici dobijaju najsavremenije putničke avione popute suhojevog „Superdžeta“, a uskoro bi trebalo na pistu da izađe i najnoviji MS-21“, kazao je.\nRuski predsednik je podvukao i to da je na ovogodišnjem avio sajmu prvi put predstavljen avion MS-21 sa motorom ruske izrade PD-14.\nPored tog aviona, Putin je rekao i da će uskoro da se pojavi laki mnogofunkcionalni avion „Bajkal“, avion za regionalne letove Il-114300, kao i nekoliko novih helikoptera.\n„Siguran sam da će ova nova, savremena, efikasna i bezbedna tehnika ruske proizvodnje omogućiti ruskim aviokompanijama da adekvatno odgovore na porast potražnje kako bi zauzeli adekvatno mesto na svetskom tržištu, a ujedno i pozicionirale Rusiju kao lidera u aviokosmičkoj industriji“, zaključio je Putin.\n20 Jul, 14:403\n17:57UŽIVO Poznati sastavi – Partizan u Rusiji nastavlja put ka grupnoj fazi


Ana: "Rivalitet sa Jelenom je sportski" - Sportske.net\nAna: "Rivalitet sa Jelenom je sportski"\nTeniserka Ana Ivanović rekla je danas da je zadovoljna igrom i pobedom protiv Jelene Janković i naglasila da je njeno rivalstvo sa sunarodnicom isključivo sportsko i zdravo.\nIvanovićeva se danas plasirala u osminu finala Otvorenog prvenstva Australije u Melburnu pošto je pobedila Jankovićevu sa 7:5, 6:3.\n"Veoma sam srećna. To je bio težak meč, napet od prvog do poslednjeg trenutka, ali, ostala sam koncentrisana. Zadovoljna sam. Ovo je moje deveto takmičenje na Australijan openu i to je pomalo strašno", rekla je Ivanovićeva posle meča.\n"Ona je dobro odigrala u nekim poenima, dobro je udarala lopticu i srećna sam što sam uspela da se vratim sa 4:5 i 0:40. Dugo nismo igrale jedna protiv druge na nekom grend slem turniru, ali protiv nje je uvek teško. I dalje igra dobro i naši mečevi su uvek velike borbe u kojima želite da pobedite", dodala je 13. nosilac na turniru.\n"Dobro se slažemo. Lepo smo se slagale tokom finala Fed kupa u Pragu. Družile smo se i šalile. To je lepo, pošto se dugo poznajemo. Naš rivalitet je takmičarski, kao i kada igrate protiv drugih teniserki, a drugačije je kada igrate protiv nekoga iz svoje zemlje", rekla je ona.\n"Obe smo se borile za osvajanje grend slem titule i prvo mesto na WTA listi i naravno da postoji rivalitet, ali to je zdrav rivalitet jer tako teramo jedna drugu da napredujemo. Nema tajni, protiv nekoga igrate bolje, protiv nekoga ne", rekla je srpska teniserka.\n"Drago mi je što se vide rezultati. Bolje se krećem i brža sam. Naravno, mogu još mnogo toga da unapredim, ali za neke stvari je potrebno vreme. Ali, srećna sam što se naporan rad isplatio. Ne radi se samo o kilaži, već i mišićnoj masi, jer morate da se osećate lagano na terenu, morate da budete snažni", rekla je ona.


Insajder | Vučić: Zadovoljan sam sadržajem razgovora sa Palmerom\nPredsednik Srbije Aleksandar Vučić rekao je nakon sastanka sa pomoćnikom državnog sekretara SAD Metjuom Palmerom da je poznato da su stavovi Srbije i SAD po pitanju Kosmeta različiti ali da je zahvalan Palmeru jer je bio spreman da čuje i sasluša šta Srbija misli. Palmer je rekao da je istorijska greška i loša poruka Zapadnom Balkanu odluka EU da ne otvori pregovore sa Severnom Makedonijom i Albanijom.\nDodaje i da je ekonomska saradnja sve bolja i uspešnija i da sve veći broj američkih kompanija ulaže u Srbiju.\nPalmer je odgovaajući na novinarsko pitanje rekao da na Kosmetu postoji prostor da se čuje mnogo različitih glasova ali da je važno da se poštuju rezultati demokratskih izbora.\nU tom svetlu je naveo da je jasno da je Srpksa lista zadobila podršku velike većine Srba na KiM i pravo da budu predstavljeni u Vladi.\nAleksandar Vučić Metju Palmer\n“Na ulicama građani koje nema ko da vodi”


AppStore dobio verziju na srpskom jeziku\n24.04.2020 | Infotehno\nInformacija da je AppStore upravo dobio verziju na srpskom jeziku predstavlja dobru vest za sve MTS korisnike koji poseduju uređaje kompanije Apple, saopštio je Telekom Srbija.\nProširenjem mreže ove digitalne prodavnice za distribuciju aplikacija Srbija je dobila i sopstvenu lokalizovanu platformu, tako da će dosadašnji korisnici, ukoliko to žele, imati mogućnost da svoj postojeći Apple ID nalog prenesu na AppStore Srbija.\nKako se ističe u saopštenju, pored mogućnosti registracije i odabira srpskog jezika, unapređena verzija servisa će domaćim ljubiteljima Apple proizvoda obezbediti i posebne pogodnosti u sklopu AppStore.\nJedna od njih je popularna aplikacija Apple Music sa katalogom od čak 60 miliona pesama, koja će prvih šest meseci biti besplatna za korišćenje. Pored toga, lokalizovana verzija prodavnice doprineće i unapređenom iskustvu korišćenja servisa iCloud i Podcast.\nLokalizovanje AppStora posebno je značajno za programere koji razvijaju aplikacije za ovu prodavnicu, pošto će jednostavnije moći da pristupaju svetskom tržištu, kao i da ponude aplikacije specijalizovane za domaće tržište.\nRazvoj aplikacija za Apple proizvode predstavlja oblast od velikog potencijala za domaće profesionalce iz IT industrije pošto je, prema podacima te kompanije, programerima širom sveta prodaja aplikacija do sada donela zaradu veću od 150 milijardi dolara, navodi se u saopštenju.


SARAJEVO Glavni tužilac Mehanizma za međunarodne krivične sudove\nGlavni tužilac Mehanizma za međunarodne krivične sudove (MMKS) Serž Bramerc (Serge Brammertz) boravi u posjeti Bosni i Hercegovini od 19. do 21. juna, u okviru priprema za podnošenje redovnog polugodišnjeg izvještaja Vijeću sigurnosti Ujedinjenih nacija.\nBramerc će se sastati s glavnom tužiteljicom Gordanom Tadić kako bi razgovarao o statusu krivičnog gonjenja za ratne zločine u BiH, saradnji i podršci Tužilaštva Mehanizma te mogućim rješenjima za izazove u regionalnoj pravosudnoj saradnji u slučajevima ratnih zločina.\nTužilac će također održati brifing za članove diplomatskog kora, a danas će održati uvodni govor na konferenciji "Stop negiranju genocida i holokausta", u kome će istaći kontinuirano negiranje zločina i glorifikaciju osuđenih ratnih zločinaca u regionu.\nOčekuje se da će tužilac Bramerc predstaviti sljedeći izvještaj Vijeću sigurnosti Ujedinjenih nacija 17. jula, najavljeno je MMKS-a.\nSerge Brammertz Mehanizam za međunarodne krivične sudove


Košarka Radnički - Bez pritiska na megdan Dorćolcima - Glas Šumadije\nNaslovna > Sport > Košarka > Košarka Radnički – Bez pritiska na megdan Dorćolcima\n26/03/2021 26/03/2021 271Ostavi komentar na Košarka Radnički – Bez pritiska na megdan Dorćolcima\nLišeni većeg rezultatskog imperativa nakon osiguranog opstanka u najvišem rangu takmičenja, košarkaši Radničkog odlaze na gostovanje beogradskom Dinamiku u utakmici 28. kola Košarkaške lige Srbije, koja je zakazana za subotu, 27. marta, od 17 časova u hali Sportskog centra „Dinamik”.\nOno što su propustili da ostvare u susretu sa Zlatiborom, puleni trenera Ivice Vukotića učinili su na gostovanju ekipi Kolubare u Lazarevcu. Predviđeni ubojitim Andrejom Stevanovićem, koji je pokazao da se nešto duža pauza usled povrede zgloba nije značajnije odrazila na njegovu formu, Kragujevčani su „preplivali” Kolubaru i domogli se sigurne obale opstanka.\nSama činjenica da su ostvarili svoj prioritetni cilj u ovoj sezoni, košarkašima Radničkog dopušta taj luksuz da sa znatno manje pritiska uđu u predstojeći meč sa ekipom Dinamika. To naravno ne znači da Šumadinci na ovo gostovanje odlaze bez pobedničkih pretenzija, posebno što se Dorćolci ubrajaju u grupu „dužnika” iz prvog dela sezone.\nPoznato je da Dinamik ima jedan od najmlađih rostera u Košarkaškoj ligi Srbije ove sezone i da u svojim redovima ima nekoliko košarkaških „bisera”, kao što su prvi strelac ekipe, Slovenac Gregor Glas, i mladi reprezentativac Crne Gore Bojan Tomašević. Od iskusnijih igrača tu su kapiten Nenad Šulović, koji je jedan deo svoje igračke karijere proveo upravo u Kragujevcu, zatim Vuk Đorđević, kao i Miroslav Pašajlić, koji je doveden kao zamena za teže povređenog prvog organizatora igre Dinamika i jednog od najtalentovanijih mladih igrača Evrope, Turčina Merta Akaja.\nKragujevčani su već imali priliku da se uvere u izuzetan igrački kvalitet ekipe Dinamika, koja ih je porazila u prvom delu sezone na parketu „SBB Jezera”, rezultatom 89:96.\nTagovi: KK Dinamik KK Radnički Košarkaška liga Srbije SBB hala Jezero\nHitnoj pomoći se javljali kovid i pacijenti sa visokim pritiskom


Nikolić: "Niko mi do sada nije pomogao, jedino gradonačelnik Cvetanović i Srpska napredna stranka" – Info Centar Juga\nNikolić: "Niko mi do sada nije pomogao, jedino gradonačelnik Cvetanović i Srpska napredna stranka"\nGradonačelnik Leskovca dr Goran Cvetanović posetio je danas porodicu Nikolić u Donjem Sinkovcu koja će, zahvaljujući kompaniji DIT S i angažovanju aktivista i članova Mesnog odbora Srpske napredne stranke u Donjem Sinkovcu, od danas život biti uređeniji i lepši.\nPovodom Svetskog dana socijalne pravde, članovi Saveta za društvene delatnosti Gradskog odbora Srpske napredne stranke, su ovoj porodici uručili pakete sa školskim priborom, sredstvima za higijenu i osnovnim životnim namirnicama. Videvši sa kakvim se problemom suočava ova porodica, GrO Srpske napredne stranke obećao je porodici Nikolić da će im pomoći, što je danas i učinjeno.\n„Vidim da danas pojedine stranke u svojim saopštenjima ističu da se Srpska napredna stranka bahati i pravi velelepne mitinge i skupove kako bi pokazala svoju moć. Pre svega, želim da se zahvalim na komplimentu da je naša tribina koja je sinoć održana, velelepni događaj. Ali, na sreću, Srpska napredna stranka nije stranka bahatih ljudi koji vode računa samo o sebi. Današnjom posetom i čitavom akcijom to i pokazujemo, jer će od danas ova divna deca Emilija, Marko i Anđela sada živeti u lepšem domu“ – kazao je Cvetanović.\nForum žena Srpeske napredne stranke poklonio je danas porodici Nikolić tortu kao bi im život u renoviranoj kući počeo lepo i slatko. Pored ovog poklona deca su se najviše obradovala novoj spavaćoj sobi i velikom televizoru.\nGradonačelnik Leskovca dr Goran Cvetanović je, pored svih ovih poklona, najmlađem članu porodice poklonio iz svog džepa koverat sa određenom svotom novca jer kako naši običaji i nalažu, kada se dete vidi prvi put ostavlja se novac.\n„Ova pomoć mi puno znači i niko mi do sada nije ovako puno pomogao. Koristim priliku da se zahvalim gradonačelniku Cvetanoviću i Srpskoj naprednoj stranci, Forumu žena na ovako lepom iznenađenju i svima koji su doprineli da moj dom danas izgleda ovako lepo i da moja porodica napokon bude srećna“ – kazao je Nikolić.\nSinoć održan miting SNS-a u Leskovcu pred više od 5.000 ljudi (FOTO)\nLeskovčanin uhapšen zbog heroina\nJablanički okrug Jug Srbije Vesti\nPredsednički kandidat DSS-a Aleksandar Popović posetio Lebane\nGradonačelnik Leskovca danas prezentuje ostvarene rezultate od preuzimanja odgovornosti\nDanas je Markovdan – na današnji dan zemljoradnici ništa ne rade na svojim njivama\nBRAVO Odbojkašice iz Lebana pobednice Međuokružnog takmičenja u kategoriji pionirki\nU ponedeljak bez struje ova mesta\nAvantura park u Leskovcu otoren svakog dana\nPredsednik Bogdanović čestitao Vrbicu


Rama: Sanjam o ujedinjenju svih Albanaca - Naslovi.net vesti\nRama je istakao da je njegova ustavna obaveza da štiti sve Albance, ali i dodao da veruje da Albancima, gde god da žive, nikada nije bilo bolje nego danas. Na podsećanje novinara da je nedavno nagovestio da bi Albanija i Kosovo... »\nAlbanski premijer Edi Rama kaže da nikada nije sanjao o "velikoj Albaniji", jer ima veći san - san o "velikoj Evropi", pod čijim bi se nebom ujedinili svi Albanci. On je to rekao u intervjuu za portal Juronjuz (Euronews), objavljenom dan uoči samita EU i Zapadnog Balkana u Sofiji. Rama izražava... »\nRama: San o “velikoj Evropi”\nAlbanski premijer Edi Rama kaže da nikada nije sanjao o „velikoj Albaniji“, jer ima veći san – san o „velikoj Evropi“, pod čijim bi se nebom ujedinili svi Albanci.\nEdi Rama je to rekao u intervjuu za portal Juronjuz, objavljenom dan uoči samita EU i Zapadnog Balkana u Sofiji. To nije trebalo da bude uznemirujuća izjava, već zamisao, u veoma posebnim okolnostima desete godišnjice... »


DRAMA NA SEVERU KiM SE NASTAVLJA: Albanija pozvala Srbiju da hitno povuče 299\t1.7k\nPOČELO POLAGANJE MALE MATURE: Školarci završili sa srpskim, a čeka ih još matematika i kombinovani test\nKatarina lazic simic\t 23.06.2021. 09:36h 12:56h\nResorni ministar Branko Ružić obišao je jutros Osnovnu školu "Gavrilo Princip" u Zemunu pred početak polaganja testa iz maternjeg i tom prilikom istakao da su ovogodišnji završni testovi prilagođeni, zbog težih uslova nastave za vreme epidemije kovid-19.\nDANAS POČINJE POLAGANJE MALE MATURE: Danas maternji jezik, sutra matematika, u petak kombinovani\n"Samim tim što imamo mnogo više zatvorenih pitanja sa ponuđenim odgovorima, olakšava samu težinu testa. Sa svim nadležnim institucijama napravili smo odličnu saradnju, uključeni su MUP, Pošte Srbije, nadležni zavodi. Ove godine smo decentralizovali skeniranje i pregledanje testova", rekao je Ružić novinarima.\nNaglasio je da je najvažnije da deca ne pristupe polaganju testa brzopleto, te da imaju sasvim dovoljno vremena.\nPolaganje testa iz maternjeg jezika, čime je otpočela mala matura, počelo je u devet časova i traje dva sata.\nSutra i prekosutra učenici će polagati test iz matematike i kombinovani test.\nDOBRA VEST ZA ŠKOLARCE U VALJEVU I OKOLINI: U srednjim školama ima 1.588 slobodnih mesta\nUŽIVO VUČIĆ O UVREDAMA I NAPADIMA: Majka mi ništa ne kaže, šta da kaže? Danilu je najteže palo, ovo niko nije dužan da trpi 8\t33\nDRAMA NA SEVERU KiM SE NASTAVLJA: Albanija pozvala Srbiju da hitno povuče ORUŽANE SNAGE upućene na Jarinje i Brnjak 299\t1.7k


Traži se 50 tehnoloških kompanija sa najbržim rastom | Biznis i Finansije\n/ Vesti / Traži se 50 tehnoloških kompanija sa najbržim rastom\n„Technology Fast 50” ima za cilj rangiranje tehnoloških kompanija sa najbržom stopom rasta prihoda u centralnoj Evropi u poslednje četiri godine (2015-2018.).\nZa plasman na Deloitte-ovu rang listu 50 najbrže rastućih (Fast 50), kompanija mora da ostvari minimum 50 hiljada evra prihoda godišnje u prve tri godine koje se posmatraju (2015, 2016. i 2017.) i 100 hiljada evra u 2018. godini.\nU kategoriji Zvezde u usponu (Rising Stars), mogu da konkurišu mlade kompanije sa brzim rastom koje posluju bar tri godine godine, a najbolji se rangiraju na osnovu prosečnog rasta prihoda ostvarenih tokom poslednje tri godine. Kompanije moraju da ostvare godišnje prihode od minimum 30 hiljada evra u poslednje tri godine ( 2016 – 2018.).\nKompanije iz tehnološkog sektora same se prijavljuju na konkurs za sve kategorije, a 50 najbolje plasiranih rangiraće se na osnovu prosečnog rasta prihoda ostvarenih tokom poslednje četiri godine, čime kompanije dokazuju kontinuiran i brz rast.\nTreća kategorija je „Velikih pet”, kategorija u koju će biti uvrštene samo one kompanije čiji su prihodi u 2018. godini bili veći od 25 miliona evra, a ostali kriterijumi za učešće su isti kao za kategoriju „50 najbrže rastućih“.\nOve godine biće dodeljene dve specijalne nagrade, od kojih je jedna za „najznačajniju inovaciju“ koja se dodeljuje kompaniji koja razvija jedinstven i inovativan proizvod ili pruža usluge koje imaju revolucionaran uticaj na tržište. Pobednik ili pobednici će biti izabrani na osnovu procene nezavisnog žirija.\nDruga nagrada koja će biti dodeljena se odnosi na društveno odgovorno poslovanje kompanije koja svojim digitalnim proizvodima ili uslugama ima pozitivan uticaj na zajednicu u okviru koje posluje i okolinu. Pobednik ili pobednici će biti izabrani na osnovu procene nezavisnog žirija.\ndeloitte konkurs najbrže rastući


Bespovratna sredstva za poljoprivredna gazdinstva – Kanizsai Újság online\nBespovratna sredstva za poljoprivredna gazdinstva\nPredsednik kanjiške opštine Robert Fejstamer, potpisao je u ponedeljak ugovore sa nosiocima poljoprivrednih gazdinstava, o dodeli bespovratnih sredstava za nabavku mašina, uređaja i oprema za navodnjavanje, kao i za nabavku kvalitetnih priplodnih grla u stočarskoj proizvodnji. Ukupna vrednost sredstava raspodeljenih za ove dve linije podrške je 4,5 miliona dinara.\nPoljoprivrednike je tom prilikom pozdravio i član Opštinskog veća za resor poljoprivrede Zoltan Vaš. Poljoprivrednici iz kanjiške opštine, sa kojima su potpisani ugovori uspešno su konkurisali na javni poziv Budžetskog fonda, za razvoj poljoprivrede i ruralni razvoj opštine Kanjiža u 2020. godini. Za obe linije podrške ugovori su potpisani sa po 11 poljoprivrednih gazdinstava, ukupno 22 gazdinstva. Za opremu za navodnjavanje namenjeno je tri miliona dinara, a za kupovinu priplodnih grla za stočarstvo 1,5 miliona dinara.\nPlanirana sredstva za ove dve linijne podrške, a predsednik opštine Robert Fejstamer je rekao da to znači da je važno da ove linije i u narednom periodu budu otvorene. On je dodao da će kraju januara ili početkom februara uslediti potpisivanje ugovora sa poljoprivrednim gazdinstvima za još tri linije podrške koje još nisu zatvorene, a da se za pet linija podrške svake godine iz budžeta lokalne samouprave dajemo bespovratno oko 10 miliona dinara.\n– Ove linije podrške su određene u konsultaciji sa civilnim organizaicjama i udruženjima koja okupljaju poljoprivrednike. Lokalna samouprava dodatno obezbeđuje podsticajna sredstva, pored toga što preko Fondacije “Prosperitati” jako puno poljoprivrednika dobija bespovratna sredstva, a sa druge strane podsticajna sredstva su obezbeđena preko pokrajinskih fondova koja mogu da se ostvare na konkursima. Lokalna samouprava je negde između na sredini, i probamo te grane pokriti koje Pokrajina i Fondacija “prosperitati” ne pokriju – izjavio je Fejstamer.\nMeđu poljoprivrednicima kojima su odobrena bespovratna sredstva za kupovinu kvalitetnih priplodnih grla je Milan Batinić iz Zimonjića, koji se bavi ovčarstvom, koji je i prošle godine koristio podsticajna sredstva iz opštinskog budžeta, a ovog puta je dobio podršku u iznosu od 300 hiljada dinara. Batinić smatra da je dobro što je lokalna samouprava Kanjiže prepoznala potrebu da pomogne stočarima, da nabavkom kvalitenih prioplodnih grla uvećavaju svoja stada, u očekivanju da će to praktikovati i u narednom periodu.\n– Što se mog stada ovaca tiče, do sada sam imao 110 grla, a sa odobrenim podsticajnim sredstvima kupio sam još 10 kvalitetnih priplodnih grla tako da se broj grla uvećao na 120. Da bi mogao da opstanem u ovoj grani stočarstva svakako je na prvom mestu bitna veličina stada, jer jedino ukoliko budemo uvećavali stado to je moguće. Prirodni uslovi za to postoje, pošto se salaš nalazi uz pašnjak. Uslovi su fantastični, jer je to velika prednost i pomoć što se tiče ishrane, ispašom stada sedam-osam meseci u toku godine, kada su ovce od jutra do večeri na pašnjaku, tako da im dodatnu ishranu moramo obezbediti samo za zimski period – kaže Milan Batinić.


Vesti online / Vesti / Ekonomija / Crne prognoze: Siromaštvo preti Evropi\nCrne prognoze: Siromaštvo preti Evropi\nSve veći broj Evropljana živi u relativnom siromaštvu, objavila je Međunarodna organizacija rada (MOR). Ova organizacija je istovremeno upozorila i da je manjak kvalitetnih radnih mesta u svetu opasnost po višedecenijski pomak u smanjenju siromaštva.\nZemlje Evropske unije u velikom problemu\nIako je siromaštvo drastično smanjeno u zemljama sa srednjim dohotkom, ono je još uvek "tvrdoglavo visoko" u Africi i u najvećem delu Azije, budući da gotovo dve trećine Afrikanaca i dalje živi u ekstremnom ili umerenom siromaštvu, navodi se u izveštaju MOR-a pod nazivom "Perspektive socijalnog zapošljavanja u svetu za 2016. godinu".\n* "Evropa - niz institucija koje srljaju u propast"\n* Bitka je počela: Američki tanker stigao u EU\nKako prenosi agencija Frans pres, ova specijalna agencija Ujedinjenih nacija zaključuje u izveštaju da relativno siromaštvo (kada su prihodi domaćinstva niži od 60 odsto prosečnih nacionalnih prihoda) beleži rast u bogatim zemljama.\n- U razvijenom svetu je došlo do apsolutnog rasta siromaštva, naročito na evropskom kontinentu - izjavio je generalni direktor MOR-a Gaj Rajder novinarima.\nU 2012. godini, oko 22 odsto građana razvijenih zemalja, odnosno 300 miliona ljudi, živelo je u relativnom siromaštvu, dok se više od jedne trećine dece u bogatim zemljama smatra siromašnim, navodi se u izvestaju MOR-a.\nSituacija je, kako se dodaje, naročito dramatična u Evropskoj uniji, u kojoj je stopa relativnog siromaštva u 2012. godini porasla na 16,8 odsto, a do 2014. na 17,2 odsto.\nI Sjedinjene Države su se suočile sa skokom stope relativnog siromaštva sa 23,8 odsto iz 2005. na 24,6 odsto u 2012. godini, ali je otada ostala stabilna, prema izveštaju.\nSkoro dve milijarde ljudi na svetu danas živi u ekstremnom siromaštvu (sa manje od 1,90 dolara dnevno) ili u umerenom siromaštvu (sa manje od 3,10 dolara dnevno), što čini 36 odsto populacije zemalja u razvoju, navodi MOR.\nTo je, kako poručuje, manji procenat u odnosu na 67,2 odsto iz 1990. godine.\n- Svet je ostvario značajan napredak na planu smanjena siromaštva, ali je taj napredak bio neujednačen i još uvek je krhak - upozorio je Rajder.\nSVET Ukrajina krenula u Evropu, a završila u Africi


Održana prezentacija o državnoj pomoći malim i srednjim preduzećima | (Vesti - 30. 06. 2017) Subotica.com\nOdržana prezentacija o državnoj pomoći malim i srednjim preduzećima\n30.06.2017. u 14:33h\nU Regionalnoj privrednoj komori Subotica, danas je održana prezentacija pod nazivom "Državna pomoć – aktuelni programi pоdrškе MMSPP u 2017. godini". Prezentacija, na kojoj je prisustvovao veliki broj zainteresovanih preduzetnika, bila je namenjena malim i srednjim preduzećima.\nSamostalna savetnica Centra za privredna pitanja Privredne komore Srbije, mr Slobodanka Džinović-Kojić, rekla je da će na današnjem skupu biti više reči o tome šta je državna pomoć, kome je namenjena, kao i koji su uslovi za podnošenje zahteva za dobijanje bespovratnih sredstava.\n- U pitanju su dva programa Ministarstva privrede, koji se realizuju u saradnji sa Fondom za razvoj Republike Srbije. Prvi program je za takozvane startap kredite, a drugi je za razvojne projekte. Kada je u pitanju startap, bespovratna sredstva iznose 30 odsto, što znači da se za preostalih 70 odsto mora uzeti kredit pod datim uslovima, a to su kamatna stopa od 1,5 odsto, ukoliko imate garanciju banke, ili 3 odsto, ukoliko su druga sredstva obezbeđenja - rekla je Džinović-Kojić i dodala da je cilj skupa da preduzetnicima skrenu pažnju na to gde mogu da vide javne pozive, i na koje još uvek mogu da se prijave.\nAleksa Šoljaga, menadžer sektora za regionalni razvoj Regionalne razvojne agencije Panonreg, rekao je da ova Agencija pokriva osam opština u našem okrugu i da preduzetnicima stoji na raspolaganju kada je u pitanju pomoć oko izrade poslovnih planova.\n- Najvažnije je da privrednici budu upućeni u to šta država nudi, pošto se konkursi u određenoj meri ponavljaju. Tu smo da pripremimo privrednike za naredne konkurse, kako bi, sledeći put kada se otvore, preduzetnici imali već spremnu dokumentaciju i poslovne planove - rekao je Šoljaga i dodao da Regionalna razvojna agencija priprema ozbiljnu bazu podataka, koja će sadržati sve preduzetnike i preduzeća iz ovog okruga, kako bi u budućnosti imali saznanja o tome s kim im je najpogodnije da se udruže u poslovanju.\nmala i srednja preduzeća agencija za regionalni razvoj regionalna privredna komora prezentacija regionalna privredna komora subotica državna pomoć


DS Sound :Leb i sol bez vlatka stefanovskog\nAll CD, DVD , Leb i Sol click here\nLeb i Sol bez Vlatka Stefanovskog-Novi pevac Sergej Trifunovic\nVlatko Stefanovski u DS SOUND radnji na press konferenciji.\nMi iz DS SOUND- a smo imali prilike da se druzimo sa Vlatkom Stefanovskim 2003 godine kada je gostovao u Torontu sa svojim triom. SERGEJ NA HLEBU I SOLI\nMakedonska grupa Leb i sol nastavlja bez svog lidera i zaštitnog znaka Vlatka Stefanovskog, koga ce zameniti glumac Sergej Trifunovic! Bend je stekao punu popularnost, sa svojim jedinstvenim zvukom dobio poverenjevelikog broja fanova. Njihove pjesme su svirali svuda u posljednjih nekoliko godina, u klubovima i barovima, u poker igrama i festivalskim dogadanjima. Medutim, bend se izgledati sasvim drugacije, nakon odlaska pevaca i osnivaca, Stefanovskog.\nPosle tri decenije postojanja kultne rok grupe Leb i sol, definitivno je došlo do rasula. Tri clana su odlucila da "proteraju" alfu i omegu ovog benda Vlatka Stefanovskog, a na njegovo mesto dovešce srpskog glumca Sergeja Trifunovica, saznaje Kurir iz dobro obaveštenog anonimnog izvora, koji kaže:\n- Leb i sol je zadesila ista sudbina kao i Dugmice. Nakon tri decenije postojanja i prošlogodišnjeg ponovnog okupljanja, grupa koja je radila sa dužim pauzama (dugim cak i po deset godina), napravila je oštar rez u karijeri. Poput Bebeka, Alena i Tife, koji sada furaju po belom svetu pevajuci najvece hitove Bijelog dugmeta, izjavljujuci pri tom da ih "ne interesuje mišljenje Gorana Bregovica", tako i trojac skopskog sastava želi da nastavi dalje bez svog lidera. S obzirom na to da su sva trojica instrumentalisti - Bodan Arsovski svira bas gitaru, Kokan Dimuševski klavijature, a Garabet Tavitjan bubnjeve - neophodan im je bio pevac - prica naš sagovornik, i nastavlja:\n- Nisu se mnogo mucili da dodu do vokala, jer im se ko stvoren za tu ulogu nametnuo srpski glumac Sergej Trifunovic! On je, inace, poznat kao veliki fan ovog benda, njihovu diskografiju i biografiju ima u malom prstu, a poznanstvo s momcima i ceste komunikacije izmedu njih samo su bile plus više da dode do ovakvog epiloga jedne od najpoznatijih i najboljih rok grupa na prostorima velike Juge. Trifunovic senior je lane odbrojavao dane do njihovog beogradskog koncerta, u kojem je svojski uživao.\nInace, prve probe su vec zakazane, a uskoro se ovom cetvercu pridružuje i Dragoljub Đuricic, pa eto srpsko-makedonske rok mešavine. Za Vlatka, pretpostavlja se u muzickim krugovima, nema zime, jer se toliko puta dokazao kao solista i autor mnogobrojnih muzickih tema. Medutim, kako se šuška, nije mu lako što su mu "dojucerašnji saborci" Bodan, Kokan i Garabet okrenuli leda, kao i što ce popularni glumac od sada, ubuduce i nadalje pevati njegove najvece hitove poput....\nDakle, bivšim "dugmicima" je to pošlo za rukom, a da li ce se i otcepljenom ogranku grupe Leb i sol naprasan odlazak lidera pozlatiti, videce se vrlo brzo. zakljucuje izvor Kurira.\nNajnovije pop rok CD


Vučić: U Zaječaru će biti otvorena nova kompanija s 2.000 zaposlenih - Politika - Dnevni list Danas\nPočetna » Politika » Vučić: U Zaječaru će biti otvorena nova kompanija s 2.000 zaposlenih\n7Piše: Beta 15. juna 2019. 18.29 Izmenjeno: 18.41\nVučić u Zaječaru Foto: Budućnost Srbije/Instagram\nRekao je da je to „najvažnija vest koja se decenijama čekala“ jer će rad te firme doneti mnogo više novca za Zaječaru za puteve, kanalizaciju, vodovod i za rešavanje drugih problema.\nVučić je na mitingu u okviru kampanje „Budućnost Srbije“ najavio i da će biti rekonstruisan srednjoškolski centar u Zaječaru.\n"Molim vas da vodite računa o svom kraju i o svojoj budućnosti. Danas imamo više novca i zato možemo da dovodimo fabrike, a fabrike znače više novca za građane. Znam da sve to nije dovoljno, ali pokazujem vam smer u kom ćemo da idemo. Za bolju budućnost nam treba vera i energija, i rad, jer ništa dobro neće sa neba da nam padne." – predsednik Vučić sa Zaječarcima. #BudućnostSrbije\nA post shared by Aleksandar Vučić (@buducnostsrbijeav) on Jun 15, 2019 at 8:44am PDT\nPoseta predsednika Aleksandra Vučića i Ane Brnabić, naterala je čelnike grada da porade na izgledu grada na Timoku.\n„Letećete sa posla ako opet vidim ogradu između naroda i funkcionera“\n„Ja sam došao da razgovaram s narodom, a ne zbog funkcionera. Nadam se da ste me razumeli dobro: Nemoj da vidim da ste mi to još negde uradili ili ćete svi da letite s posla!“, rekao je Vučić, uz burno odobravanje na mitingu u okviru kampanje „Budućnost Srbije“.\nDodao je da je to „i ranije govorio“, ali da je sada „poslednja opomena“.\n„Probajte da mi to uradite u Somboru za nedelju dana! Zato što vi gradonačelnici i predsednici opština morate da razgovarate sa ljudima pa čak i kad nisu u pravu da ih čujete i vidite koje su njihove muke“, rekao je Vučić.\nRekao je da „nasilnog preuzimanja vlasti i prebijanja u Srbiji naće biti“, ali i da nije došao da govori o onima koji „prete batinama i ‘dugim cevima’ „.\n„Omogućićemo normalnoj, pristojnoj Srbiji da toga nema“, rekao je Vučić.\nPo njegovim rečima, takvi što prete, „dosta su uradili protiv države“ i zapitao:“Ima li neka fabriku koju nisu zatvorili?“.\n„Za brži ekonomski rast, veće plate i penzije potrebni mir i stabilnost“\nVučić je izjavio da su mir i stabilnost potrebni za brži ekonomski rast, veće plate i penzije i da zato, kako je istakao, „toliko energije i truda“ ulaže da „sačuva mir sa Albancima na Kosovu“.\n„To je teška borba“, rekao je Vučić gradjanima u Zaječaru na skupu u okviru kampanje „Budućnost Srbije“.\n„Kada kažemo moramo da razgovaramo o kompromisu, oni kažu nema kompromisa, hoćemo samo da priznate nezavisnos Kosova“, rekao je Vučić.\n„Tako se sa Srbijom ne razgovara, to ste mogli 2008. godine i 2006. godine kada se Crna Gora odvajala, dosta je bilo odvajanja, vreme je da se Srbija ujedinjuje štiteći nacionalne i državne interese, ne povredjujući nikog drugog i stalno tražeći kompromis“, istakao je Vučić.\nAleksandar Vučić, zajecar, ZapošljavanjeZaječar\n15. juna 2019. u 21.05\nZa nepunih šest meseci će dve hiljade ljudi raditi u fabrici kojoj u ovom momentu ne znamo ni ime ! Ovaj je prevazišao samoga sebe.\n16. juna 2019. u 07.55\nOno sto predsednik obeca to ce i realizovati.\nMirjana Gajic kaže:\n17. juna 2019. u 15.45\nKao i sve do sada: nema smanjenja penzija i td…\n16. juna 2019. u 09.31\nZašto nema slika sa skupa iz Sokobanje? Baš me interesuje koliku podršku ima tamo.\n16. juna 2019. u 12.09\nLepa vest za sve gradjane Zajecara,jer ce dobiti posao 2000 ljudi.\n16. juna 2019. u 12.26\nPredsednik svaki okrug u Srbiji gleda da razvije i podigne.!


Kako stoji opozicija manje od godinu dana pre izbora? - Mreža za demokratski dijalog\nPROGLAS Kako stoji opozicija manje od godinu dana pre izbora?\nZVOR: Dragan Stojanović, politika.rs\nNepunu godinu kasnije, situacija na opozicionom političkom nebu Srbije i dalje je veoma napeta. Za razliku od izbora 2020. godine, ovog puta se manje govori o potencijalnom bojkotu izbora, pa je samim tim aktuelno i procenjivanje koalicionog potencijala. Za opozicione stranke, čini se, u ovom trenutku najmanje su interesantni parlamentarni izbori. Stalno se licitira imenima za predsedničkog kandidata, a pobeda u Beogradu se pominje kao sasvim realan domet. Međutim, da li je to sve zaista tako?\nJavnost u Srbiji u prethodnih nekoliko meseci više puta je dobijala mig da bi određena javna ili politička ličnost mogla da bude predsednički kandidat cele opozicije. Najčešće su u tu svrhu pominjani vladika Grigorije, Miodrag Majić i Marinika Tepić. Sudija Majić i vladika Grigorije su u međuvremenu demantovali takvu mogućnost, pa je licitiranje njihovim imenima uglavnom zastalo, iako i dalje ima onih koji misle da bi oni bili pravo rešenje. U okviru istraživanja projekta „Šta Srbija misli?“ koje je sprovedeno krajem jula 2021. godine, opozicionim ispitanicima je postavljeno pitanje „Kada su u pitanju predsednički izbori, koji kandidat bi po Vašem mišljenju bio najbolja opcija?“. Na ovo otvoreno pitanje ispitanici su dali veoma raznovrsne odgovore, pa su se među „kandidatima“ našli i Matija Bećković, Rambo Amadeus, Čedomir Antić i Novak Đoković. Ipak, ona imena koja su se najčešće ponavljala uključuju: Mariniku Tepić, Vuka Jeremića, Sašu Radulovića, Miloša Jovanovića, Borisa Tadića, Dragana Đilasa, Milana St. Protića, Zdravka Ponoša, Zorana Lutovca i vladiku Grigorija. Uzevši u obzir da su pojedini „kandidati“ već izjavili da se neće kandidovati, kao i da je malo verovatno da će bilo koji lider partije biti zajednički kandidat, u ovom trenutku, u mislima građana, najbolje opcije za zajedničkog kandidata mogli bi da budu Marinika Tepić, Milan St. Protić i Zdravko Ponoš.\nMarinika Tepić već duži vremenski period važi za najpopularnije lice opozicije u Srbiji. Njene pozitivne strane svakako su to što je među građanima prepoznata kao hrabra i iskreno opoziciona političarka, koja ima visoku nacionalnu prepoznatljivost i samim tim ne bi je trebalo previše predstavljati građanima. Iza sebe bi imala snažnu logističku podršku Stranke slobode i pravde. Sa druge strane, negativne stvari najčešće se svode na to da je pripadnica građanskog dela i da bi zbog nekih prethodno iznetih stavova mogla da bude problem za desno orijentisane birače. Osim pozitivnih i negativnih strana, za sada ostaje nejasno da li je pol u ovom smislu olakšavajuća ili otežavajuća okolnost.\nIako već dugo nije uključen u dnevno-politička dešavanja, Milana St. Protića možemo povremeno videti u emisijama sa političkim sadržajem. Bio je član Predsedništva DOS-a, ali se čini da nosi najmanje breme „neuspeha“ od svih lidera ove koalicije, s obzirom da se ubrzo po pobedi povukao iz domaćeg političkog života. Nosi titulu doktora pravnih nauka i time bi imao dodatni integritet među biračima. Iako nosi najviše akademsko zvanje, ne važi za „intelektualca elitistu“ i prihvatljiv je za sve kategorije birača. Pozitivno je i što je percipiran kao liberal među konzervativcima i neretko možemo videti na njegov račun pohvale i sa jednog i sa drugog ideološkog spektra. Negativne strane su nedovoljna prisutnost u medijima i obaveza da se biračima predstavi, ili barem „vrati“ u pamćenje. Osim toga, upitno je da li bi iza sebe mogao da dobije bezuslovnu logističku podršku neke partije ili pokreta.\nZdravko Ponoš, bivši i najmlađi načelnik Generalštaba Vojske Srbije. Kao vojno lice, u startu bi imao određenu prednost među jednim delom birača. Član je Narodne stranke i jedan od bližih saradnika Vuka Jeremića, pa bi zasigurno mogao da računa na logističku podršku svoje partije. Zbog kurseva usavršavanja koje je pohađao, za njega važi da je „čovek zapada“, a član je partije desnog centra koja je poprilično oprezna po pitanju spoljnopolitičkog opredeljenja, pa se veruje da bi mogao biti prihvatljiv svim opozicionim biračima. Iako verovatno ne bi bio težak zadatak predstaviti ga biračima, činjenica je da bi morala da se intenzivira učestalost nastupa u medijima.\nIpak, i kada bi se opozicija ujedinila oko jednog kandidata, i kada bi taj kandidat predstavljao dobar izbor za najširi spektar birača, šansa da takav kandidat pobedi u ovom trenutku deluje da ne postoji. Eventualna nada za opoziciju u ovom slučaju mogla bi ležati u opciji u kojoj Aleksandar Vučić nije kandidat SNS za predsednika, a koalicioni partner SPS za ove izbore ističe svog kandidata. U toj situaciji, u slučaju nespretnog odabira kandidata SNS, potencijalno bi moglo da dođe do drugog kruga, mada je čak i to malo verovatno.\nNaizgled najvažniji, a u ovom trenutku izbori koji privlače najmanje pažnje javnosti. Pitanje pobednika najmanje je upitno kada se u ovi izbori u pitanju. Vladajući SNS će sasvim sigurno ponovo imati natpolovičnu većinu u broju poslanika, a kada se na to dodaju i koalicioni partneri iz SPS, nikakva opasnost ne bi trebalo da postoji. Sa druge strane, u redovima opozicije ovi izbori mogli bi biti merenje realne snage i bitka za lidera u opozicionim redovima. U ovom trenutku, prema istraživanju „Šta Srbija misli?“, SNS je na 53,8%, SPS bi osvojio 7%, a iznad cenzusa bile bi i 4 opozicione partije/pokreta: SSP (6,4%), Ekološki pokret oko Aleksandra Jovanovića Ćute mogao bi da dođe do čak 5,2%, Narodna stranka 4,9%, i Ne davimo Beograd 3,5%. Sve ostale partije samostalno bi ostale ispod cenzusa. Ukoliko bismo prostim sabiranjem računali koalicije koje u ovom trenutku izgledaju kao realne, dobili bismo sledeće rezultate:\nSNS-SPS – 60,8%\nSSP-DS-PSG – 9,5%\nĆuta-NDMBGD-ZZS – 9,4%\nNS – 4,9%\nDJB-Dveri – 4,5%\nIako lokalnog karaktera, beogradski izbori uvek privlače puno pažnje jer rukovođenje glavnim gradom donosi ogromne benefite. Opozicije je ovog puta svesna da postoji mogućnost da u Beogradu dođe do promene. Iz tog razloga, tema koja je u ovom trenutku najaktuelnija među opozicionim biračima, kada su izbori u pitanju, jeste put do pobede u Beogradu. Pojedina istraživanja koja smo ovih dana mogli da vidimo ukazuju da postoji realna šansa da SNS izgubi Beograd. Međutim, da bi do toga došlo, potrebno je da se poklopi više kockica.\nČesto se u poslednje vreme mogla čuti magična brojka od 900.000 izašlih birača. To je, prema mišljenju analitičara prelomna tačka – ukoliko izađe više građana, SNS će izgubiti Beograd. Kada pogledamo rezultate vladajućih partija iz prethodnih izbornih ciklusa, videćemo da su u zbiru SNS i SPS 2016. osvojili 430.000 glasova u Beogradu, a Aleksandar Vučić kao predsednički kandidat naredne godine osvojio je nešto više od 400.000. Na gradskim izborima 2018. godine su SNS, SPS i pokret, tada opozicionog političara, Aleksandra Šapića osvojili 490.000 glasova. Konačno, na prethodnim parlamentarnim izborima, u Beogradu su SNS, SPS i, do tada, opozicioni SPAS osvojili ukupno 470.000 glasova. Dakle, vladajuće partije su se kretale između 400 i 490 hiljada glasova u prethodnih 5 godina. Nakon ujedinjenja SNS i SPAS-a, dobar deo Šapićevih glasača će otići u apstinenciju ili ka nekoj opozicionoj grupi (po istraživanju „Šta Srbija misli?“ tek nešto više od trećine glasača SPAS-a iz 2020. glasaće za SNS). Imajući to u vidu, ne treba očekivati da će naprednjaci osvojiti mnogo manje ili više od 430.000 glasova. Prostom matematikom u tom slučaju dobijamo da je opoziciji 900.000 izašlih zaista ulaznica za pobedu u Beogradu. Međutim, da li je to baš tako?\nIzborni sistem u Srbiji uvek je odgovarao partijama sa najvećim brojem osvojenih glasova. Svi glasovi za partije koje ostanu ispod cenzusa prelivaju se proporcionalno partijama koje pređu izborni prag. Prvi stepenik koji opozicija mora da preskoči jeste dobro grupisanje. Da bi u tome bili uspešni, svaka opoziciona grupacija mora preći izborni cenzus. Osim toga, u borbi u kojoj je bitan svaki glas, ne sme se preterati sa grupisanjem, jer postoji određeni broj birača koji ne bi glasao za neprincipijelnu koaliciju. U nastavku je dat pregled idealnih koalicija iz ugla birača pojedinačnih partija.\n80% – 100 % birača podržava 60% – 80% birača podržava 40% – 60% birača podržava 0% – 40% birača podržava\nU okviru istraživanja „Šta Srbija misli?“ pitali smo opozicione ispitanike da, osim pojedinačne partije za koju bi glasali, odaberu i kako bi izgledala idealna koalicija za koju bi glasali (glasači Pokreta obnove Kraljevine Srbije, Zdrave Srbije, Lige socijaldemokrata Vojvodine i Liberalno demokratske partije izjašnjavali su se kao glasači „ni jednih ni drugih“, pa ih im iz tog razloga nije postavljeno pitanje). Važno je naglasiti da su građani ovde samostalno kreirali koalicije, one im nisu bile nametnute. Iz tog razloga može se reći da je broj onih koji bi podržali neku od koalicija realno veći nego što je ovde prikazano, zato što su nekoga zaboravili da uvrste, nije im palo na pamet kao realno rešenje ili prosto ne bi voleli neku partiju da vide u okviru koalicije, ali bi ipak glasali za nju. Upravo zbog toga se veruje da je podrška veća od 80% gotovo izvesna među celokupnim biračkim telom, a podrška između 60% i 80% verovatno ne bi mnogo birača odnela. Podrška između 40% i 60% data je kao dobra osnova za procenu cenzus koalicija (kada nekoj partiji treba malo do cenzusa, postavlja pitanje da li koalirati sa nekom drugom partijom koja je u sličnoj situaciji znajući da će deo birača sigurno izgubiti, ali procenjuju da li će u zbiru imati dovoljno za cenzus).\nJulsko istraživanje projekta „Šta Srbija misli?“ pokazuje i da je raspoloženje birača u Beogradu nešto povoljnije po opoziciju od onog na nivou republike. Tako bi SNS u glavnom gradu osvojio gotovo 10% manje (44,6%), SPS bi prošao bolje nego na republici (8,8%), dok bi najjača opoziciona stranka na nivou republike na nivou grada bila druga najjača snaga – SSP bi osvojio 10,9%. Iznad cenzusa bili bi i pokret Ne davimo Beograd sa 8,2%, Narodna stranka sa 5,8% i DS sa 3,2%. Ako bismo prostim sabiranjem računali rezultat koalicija, to bi izgledalo ovako:\nSNS-SPS – 53,4%\nSSP-DS-PSG – 15,6%\nĆuta-NDMBGD-ZZS – 10,8%\nNS – 5,8%\nDJB-Dveri – 3%\nDSS-POKS – 2,3%\nTreba imati u vidu da su ovo rezultati birača iz Beograda na pitanje o parlamentarnim izborima. To znači da su odstupanja od ovih rezultata moguća, jer postoje birači koji na lokalu glasaju za jednu opciju, a na republici za neku drugu.\nDrugi stepenik koji opozicija mora da preskoči jeste dobra kampanja koja će izvući što veći broj građana na izbore. Trenutno istraživanje pokazuje da bi oko 51% Beograđana izašlo na izbore, a opozicija bi morala da pridobije još oko 5% apstinenata da glasaju da bi izlaznost bila oko 900.000. To nije nemoguće, ali je upitno da li bi svi ti ljudi glasali za opoziciju.\nNa kraju, treći, ali verovatno i najvažniji stepenik. Čak i u situaciji da opozicione kolone koje pređu cenzus imaju veći broj glasova i odbornika od vladajuće koalicije, kako će ta većina funkcionisati? Da li bi uspele da formiraju vlast zajedno SSP-DS-PSG, NDMBGD-ZZS-Ćuta, NS, SDS-NOVA, Dveri-DJB, DSS-POKS, 1 od 5 miliona, Zavetnici, SRS i LDP? Čak i u situaciji da dovoljne budu koalicije oko SSP i NDMBGD, uz NS, SDS-NOVA i Dveri-DJB, da li bi takva koalicija mogla da se sastavi? Koliko bi potrajala? Kako bi funkcionisala vlast?\nNa osnovu svega zaključenog, u ovom trenutku deluje da će opozicija i ovog puta morati da se zadovolji „tesnim porazom“. Ipak, do izbora je ostalo dovoljno vremena da se stvari promene, pogotovo kada je u pitanju Beograd gde je situacija i dalje otvorena. U svakom slučaju, „tesni poraz“ ovog puta za opoziciju bi mogao da predstavlja i pozitivan iskorak do konačne konsolidacije za naredni izborni ciklus.\nIstraživanje je sprovedeno u periodu od 22. do 31. jula, metodom onlajn panel anketiranja (CAWI). Uzorak je činilo 1067 ispitanika koji su naknadno stratifikovani prema polu, starosti, oblasti prebivališta, obrazovanju i glasanju na prethodnim izborima. Obrada podataka izvršena je pomoću Excel-a i SPSS-a. Margina greške za 95% verovatnoće na 50% je +/- 3%.\nPrethodni tekstU kom pravcu plovi kosovski brod?\nSledeći tekstČet’res-prva i mi, osamdeset godina posle